title: Kuotsjärvi

text: Kuotsjärvi () on Paatsjoen vesistöön kuuluva järvi Nikkelin kunnan pohjoisosassa Petsamon piirissä Murmanskin alueella Venäjällä. Kuotsjärvi on pohjois-eteläsuunnassa pitkämäinen järvi ja se sijaitsee Paatsjoen ja Petsamontunturien välisellä alueella Norjan rajan tuntumassa. Järvi laskee Paatsjokeen hyvin lyhyttä lasku-uomaa myöten. Kuotsjärven itäpuolella sijaitsee Nikkelin taajama ja pohjoispäässä Mirnyin kylä. Kuotsjärvi sijaitsee Suomen Neuvostoliitolle luovuttaman entisen Petsamon kunnan keskiosassa.


title: Haladžin kieli

text: Haladžin kieli on Iranissa asuvien haladžien puhuma turkkilainen kieli.


title: Haladžin kieli

text: Turkkilaiset haladžit asuvat pienellä alueella Qomin länsipuolella 200 kilometriä Teheranista lounaaseen. Heitä arvioidaan olevan noin 20 000 henkeä. Haladžeiksi kutsutaan myös erästä iranilaista kieltä puhuvaa kansanryhmää.


title: Haladžin kieli

text: Gerhard Doerferin mukaan haladži on eronnut kantaturkista heti tšuvassin ja bolgaarin jälkeen. Eräät tutkijat ovat pitäneet sitä azerin kielen murteena. Nykyään sen katsotaan olevan itsenäinen oguusilainen kieli.


title: Haladžin kieli

text: Haladži toimii kieliyhteisön suullisen kanssakäymisen välineenä. Sivistyskielenään puhujat käyttävät persiaa. Enemmistö osaa myös azeria. Kieli on katoamassa varsinkin alueen länsiosassa, jossa iranilaisvaikutus on ollut voimakasta.


title: Yosumin!

text: Yosumin! on Square Enixin kehittämä ja julkaisema pulmapeli. Peli julkaistiin alun perin selainpelinä. Sittemmin siitä on julkaistu omat versionsa Xbox Live Arcadeen ("Yosumin! LIVE") sekä Nintendo DS:lle ("Yosumin DS").


Helsingin Juhlaviikkojen Vuoden taiteilija tai lyhyesti vain Vuoden taiteilija on valittu vuodesta 1971 alkaen. Voittajan retrospektiivinen näyttely on ollut esillä Helsingin Taidehallissa. Vuoden taiteilijoita valittiin vuosittain 1990-luvun puoliväliin asti ja siitä eteenpäin satunnaisesti.


title: Helsingin Juhlaviikkojen Vuoden taiteilija

text:
Vuoden taiteilija -tapahtuma ja näyttely on saanut paljon julkisuutta ja se on noussut yleiseen tietoisuuteen paremmin kuin useimmat kulttuurin tapahtumat.
Sillä on sanottu olleen kuvataiteessa jopa suurempi merkitys kuin Finlandia-palkinnolla on kirjallisuudessa. Vuoden taiteilijoilla on tavallisesti ollut takanaan sen verran uraa, että näyttely on tuonut esiin tuotannon koko kaaren ja taiteilijan kehityksen.


text:
Helsingin Juhlaviikkojen Vuoden taiteilijan jäljessä on tullut useita pieniä ja paikallisia Vuoden taiteilija -titteleitä, esimerkiksi Hyvinkäällä ja Turussa. Suomiartin Vuoden taiteilija -kilpailu on ruotsinsuomalaisille kuvataiteilijoille.
Musiikin puolella vuoden taiteilijoita ovat valinneet ainakin Mikkelin Musiikkijuhlat, Savonlinnan oopperajuhlat ja Pori Jazz.


title: Charles Conrad

text: Charles Conrad Jr. ("paremmin tunnettu kutsumanimellä Pete Conrad") (2. kesäkuuta 1930 – 8. heinäkuuta 1999) oli kolmas Kuun pinnalla käynyt yhdysvaltalainen astronautti.


title: Charles Conrad

text:
Conrad syntyi vuonna 1930 Philadelphiassa Yhdysvalloissa varakkaaseen pankkiiriperheeseen. Hänen perheensä menetti kuitenkin omaisuutensa talouslamassa vuonna 1942 ja perhe joutui muuttamaan pois kartanostaan pienempään taloon.
Nuorena Conrad oli kesätöissä Paolin lentokentällä. Aluksi hän leikkasi ainoastaan ruohoa mutta aikaa myöten hän oppi lentokentällä myös lentokoneen korjausta. Autettuaan erästä lentäjää korjaamaan lentokoneesa, Conrad sai lentäjältä virallista lento-opetusta. Conrad valmistui 1953 ilmailutekniikan linjalta yliopistosta ja siirtyi sen jälkeen laivastoon, jossa hänestä tuli sotilaslentäjä.


title: Charles Conrad

text: Vuonna 1959 Conrad kutsuttiin psykologisiin testeihin, joissa valittiin Mercury-astronautteja. Conrad oli ainoa joka kapinoi testeissä avoimesti testaajia vastaan mutta hänet valittiin silti mukaan ohjelmaan.


title: Charles Conrad

text: Conrad lensi Gemini 5 -lennolla maan ympäri, Apollo 12 -lennolla Kuuhun ja oli mukana toisella Skylab-avaruusasemalle tehdyllä lennolla. Gemini 5-lennolla Conrad oli 10:s amerikkainen avaruuslentäjä, ja 20:s avaruuslentäjä koko maailmassa. Conrad kuoli moottoripyöräonnettomuudessa noin kaksi viikkoa ennen ensimmäisen kuulennon 30-vuotisjuhlaa.


title: Maattert

text: Maattert () on tunturi Petsamon piirissä Murmanskin alueen luoteisosassa Venäjällä. Tunturi sijaitsee Suomen Neuvostoliitolle luovuttaman entisen Petsamon kunnan itäosassa Petsamonjoen ja entisen Suomen itärajan välisellä alueella. Tunturin korkein huippu on 528 m korkea.


title: Troye Sivan

text: Troye Sivan Mellet, paremmin tunnettuna Troye Sivan (5. kesäkuuta 1995), on australialainen näyttelijä, laulaja, lauluntekijä ja vloggaaja. Sivan on julkaissut muun muassa EP-levyjä ja menestyssinglejä, hänen ensimmäinen studioalbuminsa on nimeltään "Blue Neighbourhood" (2015). Vuoden 2014 lokakuussa "Time"-lehti valitsi Sivanin 25:n maailman vaikutusvaltaisimman nuoren joukkoon kuluneena vuonna.


title: Troye Sivan

text: Hän on laulanut vuosina 2006, 2007 ja 2008 Seven Networkin rahankeräyksissä. Vuonna 2007 hän lauloi dueton yhdessä Australian Idol -voittajan, Guy Sebastianin, kanssa. Sivan myös eteni StarSearch 2007 -kilpailujen finaaleihin ja hänen ensimmäinen albuminsa, "Dare to Dream", julkaistiin vuonna 2008. Albumi sisälsi viisi kappaletta, ”There’s A Hero”, ”Angels Brought Me Here”, ”Somewhere Over the Rainbow”, ”Unsung Hero” ja ”The Prayer”. Troyen EP, TRXYE julkaistiin 15.08.2014, ja se sisälsi myös viisi kappaletta, ”Happy Little Pill”, ”Touch”, ”Fun”, ”Gasoline” ja ”The Fault In Our Stars”.


title: Troye Sivan

text: Sivan julkaisi EP:n "Wild" 4. syyskuuta 2015. Hän julkaisi musiikkivideotrilogian nimeltään "Blue Neighbourhood." Trilogia sisälsi kappaleet ”Wild”", ”"Fools” ja singlen ”Talk Me Down”"."


title: Troye Sivan

text: Hänen ensimmäinen studioalbuminsa "Blue Neighborhood" julkaistiin 4. joulukuuta 2015. Hän tuki uutta albumia Troye Sivan Live -kiertueella. Kiertue kattoi monta kaupunkia Yhdysvalloissa ja myös muutamia kaupunkeja Euroopassa (muun muassa Lontoo, Pariisi, Berliini ja Tukholma).


title: Troye Sivan

text: 8. joulukuuta 2015 hän esiintyi Jimmy Fallonin "The Tonight Showssa". Vuonna 2017 toukokuussa Sivan julkaisi yhdessä Martin Garrixin kanssa musiikkisinglen "There For You".


title: Troye Sivan

text: Sivanin toinen studioalbumi on nimeltään "Bloom" (2018). Albumi sisältää muun muassa kappaleet "My My My!", "Dance to This" (mukana Ariana Grande), "The Good Side" ja "Bloom".


title: Troye Sivan

text: Näyttelemisen Sivan aloitti teattereissa ja hänen ensimmäinen merkittävä roolinsa oli vuonna 2007 Regal Theatren "Oliver!" -musikaalissa, jossa hän esitti Oliver Twistiä. Myöhemmin Sivan sai nuoren Loganin osan "" -elokuvassa. Vuonna 2010 hän esitti pääroolia "Spud"-elokuvassa. Hän jatkoi rooliaan John ”Spud” Miltonina myös "Spud-"elokuvien jatko-osissa. "Spud"-elokuvasarjan kolmannessa osassa hän näytteli tubettaja Caspar Leen kanssa.


title: Troye Sivan

text: Sivan syntyi Johannesburgissa Etelä-Afrikassa ja on asunut perheineen Perthissä Australiassa. Uskonnoltaan ja perhetaustaltaan Sivan on juutalainen; hänen vanhempansa ovat Laurelle ja Shaun Mellet, isä on syntynyt juutalaiseen perheeseen ja äiti kääntynyt juutalaisuuteen. Troyella on kolme sisarusta: Steele, Sage ja Tyde. Elokuussa 2013 Sivan kertoi YouTube-vlogissaan olevansa homoseksuaali. Hänen toinen nimensä on ”Sivan” ja hän käyttää sitä taiteilijanimenään.


title: Troye Sivan

text: Troye on voittanut Teen Choice Awardin yhteisvideollaan Tyler Oakleyn kanssa kategoriassa ”Choice Web Collaboration”. Video on nimeltään ”Boyfriend Tag”.


title: Etiopiankorppi

text:
Etiopiankorppi ("Corvus crassirostris") on suurikokoinen Afrikan sarvessa elävä varpuslintulaji.
__notoc__
Linnun pituus on 60–64 cm ja paino jopa 1,5 kg. Se on maailman suurin varpuslintu yhdessä korpin ("Corvus corax") kanssa. Lajin höyhenpuku on musta lukuun ottamatta takaraivosta niskaan ulottuvaa valkoista laikkua. Nokka on hyvin paksu ja voimakas. Sukupuolet ovat samanvärisiä.


title: Etiopiankorppi

text: Etiopiankorpin esiintymisalue kattaa Afrikan sarven alueen eli osia Etiopiasta, Eritreasta ja mahdollisesti Somaliasta. Rüppel kuvaili lajin holotyypin Eritrean Halaista. Lajin elinympäristön ala on noin 470 000 neliökilometriä. Se on paikkalintu.


title: Etiopiankorppi

text: Laji elää vuoristossa 1 500–3 400 metrin korkeudella.


title: Etiopiankorppi

text: Etiopiankorpit rakentavat risupesänsä joko puuhun tai kallionjyrkänteelle. Munia on kolmesta viiteen.


title: Etiopiankorppi

text: Etiopiankorpit ovat kaikkiruokaisia ja syövät muun muassa raatoja, jätteitä ja eläinten lannassa eläviä kovakuoriaisten toukkia.


title: Peter O’Brien

text: Peter O’Brien (s. 25. maaliskuuta 1960 Murray Bridge) on Logie-palkittu australialainen näyttelijä, joka on esiintynyt erityisesti televisiosarjoissa. Hänet tunnetaan parhaiten televisiosarjoista "Lentävät lääkärit" ja "White Collar Blue", mutta hän on esiintynyt myös muutamissa elokuvissa kuten vuonna 2009 julkaistussa supersankarielokuvassa "".


title: Ingo Hoffmann

text: Ingo Hoffmann (s. 28. helmikuuta 1953) on entinen brasilialainen F1-kuljettaja. Hän osallistui kuuteen F1-osakilpailuun kausilla 1976–1977. Hän oli parhaimmillaan seitsemäs Brasilian GP:ssä 1977. MM-pisteitä Hoffmann ei saavuttanut.


title: Ingo Hoffmann

text: Hoffmann ajoi F2-luokassa F1-uransa jälkeen. Hän kilpaili myös Saloon Cars ja Stock cars sarjassa. Hoffmann on voittanut Brasilian Stock Car -sarjan mestaruuden 12 kertaa vuosina 1980, 1985, 1989–1994, 1996–1998 ja 2002. Joulukuussa 2006 Hoffmann otti uransa sadannen voiton Autódromo Internacional Nelson Piquet de Brasilia -kilpailussa.


title: Valkoniskakorppi

text: Valkoniskakorppi ("Corvus albicollis") on afrikkalainen varpuslintulaji.


title: Valkoniskakorppi

text: Linnun pituus on 50–54 cm eli se on korppia jonkin verran pienempi. Sen höyhenpuku on musta lukuun ottamatta niskassa olevaa valkoista raitaa. Se muistuttaa lähisukulaistaan etiopiankorppia, jonka niskassa on laajempi valkoinen laikku. Nokka on hyvin tukeva. Sukupuolet ovat samannäköisiä.


title: Valkoniskakorppi

text: Valkoniskakorppi elää Afrikan itä- ja eteläosissa päiväntasaajalta mantereen eteläkärkeen. Sen elinympäristön ala on 1,6 miljoonaa neliökilometriä.


title: Valkoniskakorppi

text: Laji elää vuoristoissa ja kukkuloilla, usein kylien ja kaupunkien tuntumassa.


title: Valkoniskakorppi

text: Risupesä on tavallisesti kallionjyrkänteellä mutta voi sijaita myös puussa. Munia on kolmesta viiteen.


title: Valkoniskakorppi

text: Valkoniskakorppi on kaikkiruokainen ja sille kelpaavat niin haaskat, jätteet, marjat, hedelmät, pähkinät, vilja ja pikkueläimet.


title: Gus Hutchison

text: Gus Hutchison (s. 26. huhtikuuta 1937) on entinen yhdysvaltalainen F1-kuljettaja. Hän osallistui yhteen F1-osakilpailuun kaudella 1970, Yhdysvaltain GP:hen. Hän keskeytti kilpailussa, eikä saavuttanut pisteitä.


title: Gus Hutchison

text: Hutchison voitti SCCA Formula A -sarjan mestaruuden vuonna 1967. Sarjan vaihduttua F5000-luokaksi, Hutchison jatkoi ajoaan SCCA-sarjoissa Lolan ja Marchin autoilla. Kilpauransa jälkeen Hutchison keskittyi omaan yritykseensä, Solar Kineticsiin, joka sijaitsee Dallasissa.


title: Rima Hadley

text: Rima Hadley on kiemurteleva kanavamainen muodostelma Kuussa. Se on luultavasti romahtanut ikivanha laavatunneli. Laakso sijaitsee Mare Imbriumin tasangon reunalla Apenniinien vuoriston lähellä. Amerikkalaisten kuualus Apollo 15 laskeutui sen lähelle, ja astronautit kävivät muodostelman reunalla.


title: Professori X

text: Professori Charles Francis Xavier, tunnetaan myös nimellä Professori X, on Marvel Comicsin kuvitteellinen supersankari ja Ryhmä-X:n perustaja. Hän on suurimman osan sarjasta halvaantunut vyötäröstä alaspäin, mutta on useaan otteesen saanut kävelykykynsä takaisin ja menettänyt sen jälleen. Hän on mutantti ja kyvyiltään yksi maailman voimakkaimmista telepaateista. Xavier kykenee muun muassa lukemaan ja hallitsemaan ihmisten sekä mutanttien mieliä. Hän voi myös luoda erilaisia illuusioita sekä hyökkäyksiä toisten mieliin. "X-Men"-elokuvassa Wolverine kutsuu Xavieria nimellä Rullis.


title: Professori X

text: Elokuvissa "X-Men", "X-Men 2" ja "" Professori X:n hahmoa näyttelee Patrick Stewart. Esiosaelokuvassa "" sekä sen jatko-osissa "" ja "" Charles Xavierin roolissa esiintyy James McAvoy.


title: Professori X

text: Charles Xavier on ydintutkija Brian Xavierin ja hänen vaimonsa Sharonin poika. Brian Xavierin kuoleman jälkeen Sharon nai kollegansa tri Kurt Markon, jonka Cain-poika edellisestä avioliitosta kiusasi nuorta Charlesia.


title: Professori X

text: Charlesin telepaattiset voimat alkoivat ilmaantua, kun hän oli vasta poika ja vanhetessaan hän oppi hallitsemaan niitä. Loistavana oppilaana hän meni Oxfordin yliopistoon, missä hän rakastui nuoreen skottinaiseen nimeltä Moira MacTaggert. He suunnittelivat menevänsä naimisiin, mutta Oxfordista pääsemisen jälkeen Xavier värvättiin armeijaan ja lähetettiin Aasiaan. Xavier ja Cain Marko palvelivat samassa yksikössä. Xavier oli läsnä, kun Marko löysi mystisen rubiinin Cyttorakin temppelistä ja muuttui yli-inhimilliseksi Juggernautiksi.


title: Professori X

text: Xavier masentui, kun Moira purki heidän kihlauksensa ilman mitään selitystä. Xavier ryhtyi matkustelemaan ulkomailla armeijasta vapautumisen jälkeen. Egyptin Kairossa hän taisteli Amahl Faroukia / Varjokuningasta vastaan, joka oli ensimmäinen hänen kohtaamansa paha mutantti. Tämä tapaaminen johti Xavierin päätökseen omistaa elämänsä suojellakseen ihmiskuntaa pahoilta mutanteilta ja viattomia mutantteja ihmisten pahuudelta.


title: Professori X

text: Seuraavaksi Xavier matkusti Israeliin, missä hän rakastui Gabrielle Halleriin ja ystävystyi Erik Magnus Lehnsherrin kanssa. Lehnsherristä tulisi vuosia myöhemmin hänen pahin kilpailijansa ja vihollisensa Magneto. Xavier ei lähtiessään Israelista tiennyt, että Haller oli raskaana ja pojasta tulisi mutantti Leegio.


title: Professori X

text: Myöhemmin Xavier taisteli Lucifer-muukalaista vastaan, joka pudotti suuren kiven Xavierin päälle rampauttaen hänen jalkansa.


title: Professori X

text: Lontoossa hän uudisti ystävyytensä Moira MacTaggertin kanssa, joka oli nyt kuuluisa geneetikko ja he alkoivat keskustella ajatuksesta perustaa koulu pelkästään mutantteja varten. Xavierin ensimmäinen oppilas oli 11-vuotias Jean Grey, joka oli saanut traumoja kuolevan ystävän tunteiden telepaattisesta kokemisesta. Xavier auttoi Jeania toipumaan ja opetti tätä käyttämään telekineettisiä voimiaan.


title: Professori X

text: Xavier tapasi myöhemmin FBI-agentti Fred Duncanin, joka tutki mutanttien kasvavaa määrää. Xavier kertoi Duncanille ajatuksestaan koota nuoria mutantteja ja sijoittaa heidät ”Lahjakkaiden Nuorten Kouluun” käyttäen vanhaa kartanoaan harjoittamaan heitä ja käyttämään voimiaan ihmisyyden hyväksi. Seuraavien kuukausien aikana Xavier kokosi alkuperäisen Ryhmä-X:nsä: Kyklooppi, Jäämies, Enkeli, Peto ja Jean Grey, joka otti nimen Ihmetyttö.


title: Professori X

text: Vuosia myöhemmin, kun mutantti Krakoa oli siepannut useimmat hänen alkuperäisistä oppilaistaan, Xavier kokosi uuden ryhmän, johon kuuluivat Ulvoja, Kolossi, Painajainen, Storm ja Wolverine. Useina seuraavina vuosina hän löysi lisää jäseniä Ryhmä-X:ään, kuten Roguen ja Varjokissan.


title: Professori X

text: Muukalaisrotu shi’arin prinessa Lilandra tuli Maahan ja pyysi Xavieria auttamaan taistelussa tyrannimaista veljeään D’Keniä vastaan. Xavier ja Lilandra rakastuivat ja jonkin aikaa hän eli prinsessan puolisona Chandilarissa, shi’arien valtaistuinmaailmassa.


title: Professori X

text: Toisen Ryhmä-X:n luullun kuoleman jälkeen MacTaggertin rohkaisema Xavier otti uuden luokan mutantteja koulutettavakseen ja alkoi kutsua heitä Uusiksi Mutanteiksi.


title: Professori X

text: Muukalaisrotu Niljahirviöt olivat salaa asettaneet munan Xavierin ruumiiseen. MacTaggert ja Ryhmä-X:n avaruutta tutkivat liittolaiset Tähtiseikkailijat pelastivat Xavierin siirtämällä hänen mielensä vasta kloonattuun, jonkin verran nuorempaan ruumiiseen, jolloin hän pystyi jälleen kävelemään. Seuraavina kuukausina Xavier kärsi kuitenkin fyysisistä kivuista ja psyykkisistä paineista, jotka saattoivat hänet kuoleman rajalle. Lilandra ja Tähtiseikkailijat veivät hänet ulkoavaruuteen, missä he käyttivät shi’ar-teknologiaa parantaakseen hänet.


title: Professori X

text: Vietettyään avaruudessa pitkän ajan Tähtiseikkailijoiden kanssa Xavier viimein palasi maahan. Sekä alkuperäinen että toinen Ryhmä-X yhdistyivät hänen alaisuudessaan, saaden uusia jäseniä kuten Gambiitin ja Jubileen. Xavier johti heidät taisteluun Varjokuningasta vastaan. Xavier sai taistelussa vain murtuneen selkärangan ja joutui jälleen kerran pyörätuolin vangiksi.


title: Professori X

text: Koska kaikki Ryhmä-X:läiset olivat nyt aikuisia, Xavier nimesi koulunsa Korkeamman Oppimisen Xavier-instituutiksi. Hän otti haltuunsa yksityiskoulun, Massachusettsin akatemian, jossa vielä yksi luokka nuoria mutantteja, Generation-X, sai oppinsa.


title: Professori X

text: Eräässä taistelussa Magneton kanssa Xavier menetti malttinsa ja käytti psyykkisiä voimiaan sammuttamaan Magneton tietoisuuden. Samalla Magneton aivojen paha osio vaikutti Xavierin mieleen. Tuloksena oli Magneton ja Xavierin pimeiden puolien ruumiillistuma, miltei voittamaton Onslaught, joka käytti väärin Xavierin voimia. Amerikan suurimmat sankarit onnistuivat juuri ja juuri voittamaan Onslaughtin, joka näytti tuhoutuvan. Varmistaen, ettei vastaavaa tapahdu, tri Valerie Cooper Yhdysvaltain hallituksesta otti Xavierin vangiksi. Vaikka Xavier suostui aluksi olemaan vankeudessa, hän muutti mielensä kun joutui Bastionin, Operaatio Suvaitsemattomuuden johtajan vangiksi.


title: Professori X

text: Onslaught-kriisin jälkeen Xavier ei kyennyt pitkään aikaan käyttämään voimiaan, mutta kun mutantteja etsivä tietokone Cerebro sai tietoisuuden ja vartalon Operaatio Suvaitsemattomuuden seurauksena, Ryhmä-X löysi Xavierin ja voitti Cerebron. Mystisen Ninan avulla Xavier sai voimansa takaisin.


title: Professori X

text: Vähän aikaa sitten Xavier joutui vastakkain mystisen Cassandra Novan kanssa. Nova onnistui valtaamaan Xavierin ruumiin ja tuotti sen avulla tuhoa muun muassa shi’arien keisarinna Lilandran lähipiirille. Kun Nova palasi Maahan, Ryhmä-X taisteli jälleen häntä vastaan ja Emma Frost onnistui ajamaan Novan erään muotoamuuttavan muukalaisen kehoon ja alentamaan tämän mielen primitiiviselle tasolla. Tapauksen tuloksena Xavier sai kävelykykynsä takaisin, mutta paljasti pian sen jälkeen julkisesti olevansa mutantti ja Ryhmä-X:n johtaja.


title: Professori X

text: Xavier on kuitenkin jälleen rampa, kun paljastui, että parantajamutantti Xornina kartanoon soluttautunut Magneto oli pitänyt hänen selkärankaansa koossa mikroskooppisten Vahtien avulla.


title: Bear Grylls

text: Edward Michael "Bear" Grylls (s. 7. kesäkuuta 1974) on alun perin pohjoisirlantilainen, mutta nykyisin englantilainen seikkailija, kirjailija, motivaatiopuhuja ja tv-juontaja. Hän on tullut tunnetuksi Discovery Channelilla esitetystä sarjasta "Hiuskarvan varassa" (Ultimate Survival, Iso-Brit. ja USA Man vs. Wild). Grylls on yksi kaikkien aikojen nuorimmista Mount Everestin huipulle kiivenneistä. Hän oli tuolloin 23-vuotias Ison-Britannian armeijan erikoisjoukkojen sotilas.


title: Bear Grylls

text: Gryllsin isä oli konservatiivipoliitikko Sir Michael Grylls (1934-2001). Vuonna 2000 Bear Grylls avioitui Shara Cannings Knightin kanssa. Heillä on kolme poikaa: Jesse, Marmaduke ja Huckleberry.


title: Bear Grylls

text: Vuonna 2007 paljastettiin, että ohjelman kaikki tilanteet eivät olleet aitoja, esimerkiksi


title: Bear Grylls

text: Paljastukset raivostuttivat Isossa-Britanniassa ja ohjelma jouduttiin hyllyttämään muutamaksi viikoksi. Jaksoja jouduttiin muokkaamaan ja lisäksi Grylls joutui pyytämään julkisesti anteeksi. Suomessa näytettiin kyseisiä jaksoja vuonna 2009, mutta niiden alussa oli tiedotus, jossa mainittiin että kaikki tilanteet eivät ole aitoja turvallisuussyistä. Vaikka uusia jaksoja tehdään edelleen, Gryllsin maine on kärsinyt kohusta. Uusia jaksoja esitetään nykyisin Isossa-Britanniassa Channel 4-kanavalla ja Discovery-kanavalla.


title: Luettelo kristillisistä rockyhtyeistä

text: Luettelo kristillisistä rockyhtyeistä on luettelo yhtyeistä, jotka ovat avoimesti kristillisiä ja soittavat rockmusiikkia tai yhtä sen monista alalajeista.


title: Skeletons in the Closet (Children of Bodomin albumi)

text: Skeletons in the Closet on Children of Bodomin 23. syyskuuta 2009 julkaistu cover-albumi, mutta sen pystyi tilamaan ennakkoon Children of Bodomin HateWear -sivustolta. Albumi sisältää aiemmin julkaistujen cover-kappaleiden lisäksi kolme ennenjulkaisematonta coveria: "Hell Is For Children" (Pat Benatar), "Antisocial" (Trust/Anthrax) ja "War Inside My Head" (Suicidal Tendencies). Kappaleesta "Lookin' Out My Back Door" on tehty musiikkivideo.


title: Helppoheikki

text: Helppoheikki (helppo = vanh. 'halpa') on sujuvapuheinen markkinakauppias tai torimyyjä, joka kaupittelee tavaroita äänekkäästi ja asiakkaita huvittaen. Helppoheikiksi sanotaan joskus myös jonkin erityisalan edustajaa, johon ei suhtauduta vakavasti. Silvio Berlusconia on sanottu politiikan helppoheikiksi. Helppoheikit ovat järjestäneet suomenmestaruuskisoja, ja mestaruuden on kahteen otteeseen voittanut Matti Rahkola.


title: Helppoheikki

text: Mikko Ruskeala on luonnehtinut legendaariseksi helppoheikiksi Rukkas-Anttia. Nimitys helppoheikki saattaa juontaa juurensa todellisesta Heikki-nimisestä kauppiaasta esimerkiksi Kannaksella, mutta kyse voi olla pelkästään sopivasta alkusoinnusta. Roolihenkilönä helppoheikki esiintyy muun muassa elokuvassa "Rovaniemen markkinoilla".


title: Esikoisten seurakunta

text: Esikoisten seurakunta on teologinen käsite, joka mainitaan kerran Raamatussa, Uuden testamentin Heprealaiskirjeessä:


title: Esikoisten seurakunta

text: Esikoislestadiolainen herätysliike on saanut nimensä tästä raamatunpaikasta. Juhani Raattamaa puhui kirjeissään usein esikoisten seurakunnasta ja viittasi tässä yhteydessä myös lestadiolaisen alkuherätyksen alueen, Ruotsin Lapin, uskoviin. Koska he ottivat ensimmäisenä vastaan Laestadiuksen julistaman herätyssanoman, he muodostivat liikkeen opetuksen mukaan "tällä aikakaudella" äitiseurakunnan ja "Kristuksen hengellisen hallituksen", jolle muiden kristittyjen tuli osoittaa kuuliaisuutta. Esikoisseurakunnan asema oli tärkeä kiistakysymys lestadiolaisuuden suuressa hajaannuksessa 1900-luvun alussa.


title: Sapattikoulu

text: Sapattikoulu on Adventtikirkoissa lauantaisin jumalanpalveluksen yhteydessä pidettävä raamatun tutkistelutilaisuus. Yleensä tilaisuuden aiheena on jokin edeltä määrätty aihe, mutta aiheesta voidaan myös poiketa.


title: Sapattikoulu

text: Sapattikoulu alkaa yleensä polvirukouksella, jossa pyydetään Jumalaa olemaan läsnä tilaisuudessa Pyhän Henkensä välityksellä, jotta tutkisteluun osallistuvat voisivat saada uutta opastusta ja valistusta suoraan Jumalalta. Tilaisuus on avoin myös muille kuin adventtikirkon jäsenille.


title: Atromitos FC

text: Atromitos FC on kreikkalainen jalkapalloseura Peristeristä. Atromitos pelaa Kreikan Superliigassa, jonne se nousi kauden 2008–2009 päätteeksi. Vuonna 1923 perustettu seura pelaa kotipelinsä Peristeri Stadiumilla.


title: Koch Guitar Electronics

text: Koch Guitar Electronics alankomaalainen yhtiö, joka valmistaa kitaravahvistimia. Kochin tehdas sijaitsee Amersfoortissa.


title: Koch Guitar Electronics

text: Koch sai alkunsa, kun yhtiön perustaja Dolf Koch päätti aloittaa vahvistimien valmistuksen kotinsa ullakolla. Myöhemmin Dolf aloitti tosissaan vahvistimien valmistuksen ja perusti oman yrityksen.


title: Koch Guitar Electronics

text: Kochia käyttäviä artisteja ovat muun muassa Al Di Meola sekä Amorphis -yhtyeen Esa Holopainen.


title: Richard Llewellyn

text: Richard David Vivian Llewellyn Lloyd, kirjailijanimi Richard Llewellyn (8. joulukuuta 1906 Hendon, Lontoo, Britannia – 30. marraskuuta 1983), oli brittiläinen prosaisti.


title: Richard Llewellyn

text: Llewellynin vanhemmat olivat walesilaisia. Vasta hänen kuolemansa jälkeen selvisi, että hänen väitteensä, että häne olisi syntynyt St. Davidsissa Länsi-Walesissa, ei pitänyt paikkaansa, joskin hänen sukujuurensa olivat Walesissa.


title: Richard Llewellyn

text: Monet hänen romaaninsa käsittelevät walesilaisia aiheita, kuten "Vihreä oli laaksoni" ("How Green Was My Valley", 1939), joka sai kiitosta ulkomaita myöten ja josta tehtiin maineikas elokuva "Vihreä oli laaksoni". Teos kuvaa eteläiwalesilaista elämää hiilikaivosyhteisöissä, jossa Llewellyn vietti jonkin aikaa isoisänsä luona. Sille syntyi kolme jatko-osaa.


title: Richard Llewellyn

text: Hän vietti kiertelevää elämää ja matkusteli koko ikänsä laajalti. Ennen toista maailmansotaa hän työskenteli hotelleissa, kirjoitti näytelmän, oli työssä hiilikaivoksessa ja kirjoitti tunnetuimman teoksensa. Sodan jälkeen hän työskenteli toimittajana ja kirjoitti muun muassa Nürnbergin oikeudenkäynnistä, ja sen jälkeen MGM:n käsikirjoittajana. Vanhoilla päivillään hän asui Israelissa Eilatissa.


title: Richard Llewellyn

text: Hänen teoksissaan toistuvasti esiintyvä henkilö on uuden henkilöllisyyden omaksuva henkilö, joka siirtyy vieraaseen kulttuuriin. Useissa teoksissa esiintyy vakoilijaseikkailija Edmund Trothe.


title: Richard Llewellyn

text: Llewellyn avioitui kahdesti. Hänen ensimmäinen vaimonsa oli Nona Sonstenby, (1952–1968), ja toisen kerran hän avioitui 1974 Susan Heimannin kanssa.Edmund Trothe -sarja


title: DJ Jorma

text: DJ Jorma on elektronista musiikkia tekevä suomalaismuusikko. Hän on muun muassa julkaissut Juha ”Watt” Vainion pornolauluja elektronisessa muodossa albumillaan "DJ Jorma".


title: Zoom (sarjakuvahahmo)

text: Zoom, oikealta nimeltään Hunter Zolomon on DC Comicsin sarjakuvissa esiintyvä superroisto. Hahmon loivat Geoff Johns ja Scott Kolins. Se teki ensi esiintymisensä Hunter Zolomonina sarjakuvan "The Flash: Secret Files & Origins" numerossa 3 vuonna 2001 ja Zoomina "The Flash Volume 2" numerossa 197 vuonna 2003. Zoom on yksi Salaman vihollisista ja kolmas Negatiivi-Salama.


title: Zoom (sarjakuvahahmo)

text: Hunter Zolomon kiinnostui nuorena psykologiasta ja kriminologiasta, jota hän opiskeli collegessa. Kaikki sai alkunsa Zolomonin isästä, joka oli sarjamurhaaja. Valmistumisensa jälkeen Zolomon liittyi FBI:hin yhdessä silloisen tyttöystävänsä Ashleyn kanssa, jonka kanssa hän meni myöhemmin naimisiin. Erään tehtävän aikana Zolomon oli arvioinut väärin rikollisen psykologisen kätöstavan olettaen ettei hän käyttäisi asetta. Tilanne johti lopulta Ashleyn isän kuolemaan ja samalla Zolomonin polvi sai vammoja, jonka vuoksi hän joutui kävelemään kävelykepin avulla. Tämän myötä FBI erotti Zolomonin tehtävästään ja hän muutti Keystone Cityyn. Uudessa kaupungissa Zolomon sai töitä paikalliselta poliisilaitokselta, jossa hän teki profiileja metaihmisrikollisista. Tämän ansiosta Zolomon oli usein yhteyksissä Salamaan ja heistä tuli myöhemmin hyviä ystäviä.


title: Zoom (sarjakuvahahmo)

text: Zolomon koki kuitenkin elämässään lisää tragediaa, kun hän loukkaantui pahasti Gorilla Groddin hyökätessä kimppuun Iron Heightsilla. Onnettomuuden seurauksena Zolomon halvaantui vyötäröstä alaspäin. Hän yritti pyytää apua Salamalta käyttämään aikamatkustamista kosmisella juoksumatolla, estääkseen kyseisen onnettomuuden, mutta Salama kieltäytyi, koska se voisi vahingoittaa aikajanaa. Zolomon lopulta murtautui Salaman museoon käyttääkseen juoksumattoa, joka kuitenkin johti räjähdykseen ja museon tuhoamiseen. Se kuitenkin vaikutti Zolomonin kykyyn muuttaa omaa aikaväliä, jonka avulla hän kykenee hidastamaan aikaa. Tämä mahdollisti Zolomonin juosta nopeammin kuin muut, koska ajan hidastuminen ei vaikuttaisi häneen. Zolomon päätti uusien kykyjen ansiosta vaihtaa nimekseen Zoom ja päätti tappaa Wally Westin eli Salaman vaimon Linda Parkin, jotta Westistä tulisi parempi sankari. Koska Zoomin mielestä Wally Westin elämässä ei ole ollut suurta henkilökohtaista onnettomuutta.


title: Zoom (sarjakuvahahmo)

text: Zoom ei varsinaisesti esiintynyt omana itsenään, mutta animaatiosarjassa Justice League Unlimited Ergo, Brainiacin ja Luthorin yhteensulautunut olento luo oman mekaanisen version Salamasta, jonka asu muistuttaa suuresti Zoomia.Zoom on myös esiintynyt Flash tv sarjassa Jay Garrickina


title: AnnODomini

text: AnnODomini on suomalaisen thrash metal -yhtye A.O.D:n levy. Levy sisältää vanhoja A.O.D:n hittejä. Levy julkaistiin vuonna 2001.


title: Chris Bradley

text: Christopher Bradley on Marvel Comicsin sarjakuvissa esiintynyt mutantti, joka nähtiin ensimmäisen kerran "X-Men Unlimited" -sarjakuvasarjan kahdeksannessa osassa. Hänet loi Howard Mackie, Tom Grummett ja Dan Lawlis. Bradley esiintyi myös vuonna 2009 julkaistussa "" -elokuvassa, jossa häntä esitti näyttelijä Dominic Monaghan.


title: Chris Bradley

text: Sarjakuvissa Bradley on mutantti, joka kykenee luomaan ja hallitsemaan sähköä. Hän oleili jonkin aikaa Professori X:n koululla opiskellen voimiensa hallintaa, mutta sairastui mutantteja tappaneeseen tautiin ja lopulta joutui erilleen Ryhmä-X:stä. Hän päätyi yhteen toisen tautia sairastaneen mutantin, David Northin, kanssa ja kaksikko toimi yhdessä kunnes Bradley uskoi Northin menehtyneen. Bradley päätti naamioitua Northiksi pitääkseen yllä tämän muistoa tietämättä siitä, että North oli hengissä ja toimi koodinimellä Zero. Lopulta kaksikko päätyi taistelemaan keskenään ja Zero tappoi entisen ystävänsä.


title: Toledo, Peoria and Western Railway

text: Toledo, Peoria and Western on yhdysvaltalainen "Class III" -rautatieyhtiö jolla on toimintaa Illinoisin ja Indianan osavaltioissa. Yhtiön omistaa rautatiekonserni RailAmerica ja se harjoittaa säännöllisesti vain tavaraliikennettä.


title: Toledo, Peoria and Western Railway

text:
Vetovoima koostuu vanhemmista, käytettynä ostetuista, sekä vuokratuista dieselvetureista:IORY = Indiana & Ohio Railway
CORP = Central Oregon & Pacific Railway
RLK = Rail Link Inc.
CEFX = CIT Group/Capital Finance Inc. Locomotive Leasing


title: David North (sarjakuvahahmo)

text: David North, syntynyt nimellä Christoph Nord, on Marvel Comicsin sarjakuvahahmo. Hänet tunnettiin alun perin nimellä Maverick ja myöhemmin Agentti Zerona.


title: David North (sarjakuvahahmo)

text: North on mutantti, mutta hän menetti kykynsä useiden muiden mutanttien tapaan M-päivänä. Aikaisemmin hänen ensisijainen mutanttikykynsä oli sulauttaa itseensä liike-energiaa vastaanottamistaan iskuista. Vaikka tälle kyvylle olikin rajansa, North pystyi selviytymään muun muassa suurista pudotuksista ja yliluonnollisen voimakkaiden vastustajien iskuista haavoittumatta. Astuttuaan Ase-X -ohjelmaan vapaaehtoisena, North sai myös heikon paranemiskyvyn, jonka avulla hän kykeni parantumaan lievistä ja keskinkertaisista haavoista normaalia ihmistä nopeammin. Se myös teki Northista immuunin useimmille sairauksille ja myrkyille sekä vähänsi tämän luontaista ikääntymistä. Myöhemmin North kuitenkin sairastui mutantteja tappaneeseen tautiin, joka vähänsi hänen kykyjensä tehoaan ja myös hänen paranemiskykynsä paloi loppuun taistelussa tautia vastaan.


title: David North (sarjakuvahahmo)

text: Kun North melkein kuoli taudin myötä ja telepaatti Elena Ivanova elvytti hänet, Northin sulauttamiskyky kehittyi. Sulautettuaan energiaa, Northin täytyi purkaa se voimakkaina lämpöpurkauksina. Hän kykeni myös kanavoimaan energiaa fyysisiin hyökkäyksiin kehittäen näin iskujensa voimaa yli-inhimillisille tasoille.


title: Gary-Chicagon kansainvälinen lentoasema

text: Gary-Chicagon kansainvälinen lentoasema (; ) on julkinen lentoasema 5 kilometriä luoteeseen Garyn kaupungin liikekeskuksesta Indianassa, Yhdysvalloissa. Lentoasema palvelee Chicagon metropolialuetta ja sijaitse 40 kilometriä kaakkoon Chicagosta. Lentoaseman toiminnasta vastaa Gary Chicago Airport Authority. Lentoasema on Chicagon metropolialueen kolmanneksi tärkein. Vuonna 2006 lentoaseman laajennukseen osoitettiin 48 miljoonaa dollaria liittovaltion varoja seuraavan kymmenen vuoden ajaksi.


title: Brad Sucks

text: Brad Turcotte, taiteilijanimeltään Brad Sucks, on kanadalainen muusikko, joka tekee copyleft-lisensoitua musiikkia. Hänellä on levytyssopimus Magnatune-levy-yhtiön kanssa.


title: Brad Sucks

text: Turcotte perusti internet-sivustonsa vuonna 2002. Hänen ensimmäisen albuminsa oli vuonna 2003 verkossa julkaistu "I Don’t Know What I’m Doing". Hänen toinen albuminsa julkaistiin 8. syyskuuta 2008 nimellä "Out of It".


title: Brad Sucks

text: Vuonna 2003 Turcotte teki yhteistyössä muutaman muun muusikon kanssa konseptialbumin "Outside the Inbox", jonka kappaleet saivat aiheensa roskapostien otsikoista.


title: Brad Sucks

text: Uusin albumi "Guess Who's Mess" julkaistiin 2012 loppupuolella.


title: Naratšanski

text: Naratšanski tai Narotšanski eli Naratšjärven kansallispuisto (, ) on kansallispuisto, joka sijaitsee Valko-Venäjän luoteisosissa lähes kokonaan Minskin alueella, noin 150 km:n päässä Minskistä.


title: Naratšanski

text: Järviluonto ja -matkailu ovat alueen paikallisia vetonauloja; kalastus etenkin alueen kymmenessä suurimmassa järvessä on suosittua. Suurin järvistä on Naratš- eli Narotš-järvi (), jonka pinta-ala 80 km² ja keskisyvyys 9 m. Metsiä on noin puolet puiston pinta-alasta. Mäntymetsät ovat hallitsevia, lisäksi esiintyy melkoisesti seka- ja koivumetsää; kansallispuiston "Karjalan koivikot" ovat valkovenäläisittäin harvinaisia. Alueella pesii noin 185 lintulajia, joista 24 on luokiteltu harvinaisiksi.


title: Naratšanski

text: Kansallispuisto on perustettu 1999. Sen pinta-ala on nykyään 973 neliökilometriä, josta kansallispuistohallinnon maa- ja vesialueita on 69 % ja loput 31 % on muiden maanomistajien hallussa. Kansallispuiston hallinto on Naratšin kaupunkityyppisessä taajamassa.


title: Vicarius filii dei

text: Vicarius filii dei on protestanttisten kirkkojen, nykyisin varsinkin adventistien keskuudessa laajalti levinneen käsityksen mukaan yksi paavin arvonimistä. Se on latinaa ja tarkoittaa Jumalan pojan viransijaista. On väitetty, että tämä titteli olisi kaiverrettuna paavin kolmikruunuisessa tiarassa.


title: Vicarius filii dei

text: Jo 1500-luvulla muuan Lutherin kannattaja kiinnitti huomiota siihen, että kun nimityksessä vicarivs filii dei lasketaan yhteen niiden kirjainten lukuarvot (V=5, I=1, C=100, D=500, L=50), jotka ovat samalla roomalaisia numeroita, saadaan summaksi (5+1+100+1+5+1+50+1+1+500+1) = 666, pedon luku, joka Ilmestyskirjassa on antikristuksen tunnus. Tätä pidettiin todisteena siitä, että paavi on Antikristus. Nykyäänkin tällaisia väitteitä esitetään varsinkin seitsemännen päivän adventistien keskuudessa.


title: Vicarius filii dei

text: Ainakin Paavit Leo IX ja Paavali VI ovat käyttäneet virallisissa asiakirjoissa arvonimeä "Vicarius filii dei".Arvonimi on nähty paavin kruunussa vuonna 1845 Gregorius XVI:n aikana, mutta sen jälkeen paavit ovat poistaneet arvonimen kruunusta, eikä kruunuja ole tallella aiemmalta ajalta. "Vicarius filii dei" on muunnos arvonimestä "Vicarius Christi" ("Kristuksen sijainen"), joka on virallinen paavin arvonimi. "Anti-" sanassa Antikristus tarkoittaa "olla jonkun sijasta" tai "jotakuta vastaan". Paavin arvonimellä "Vicarius Christi" on sama merkitys kuin antikristuksella, kun se käännetään vaihtoehtoisessa merkityksessä "Kristuksen sijainen".


title: Thomas Bland Strange

text: Thomas Bland Strange (15. syyskuuta 1831 Meerut, Intia – 9. heinäkuuta 1925) oli brittiläinen kenraalimajuri. Hänet tunnetaan parhaiten osallistumisestaan Saskatchewanin kapinan kukistamiseen vuonna 1885. Hän oli naimisissa Maria Elinorin kanssa ja heille syntyi kaksi poikaa ja kolme tytärtä.


title: Thomas Bland Strange

text: Thomas syntyi vuonna 1831 Henry Francis Strangen ja Maria Letitia Blandin perheeseen Meerutissa Intiassa, joka oli hänen Brittiläisessä armeijassa palvelevan isänsä sotilasosaston komennuspaikka. Hän sai koulutuksensa Edinburgh Academyssä ja Lontoon Woolwichissä sijaitsevassa Royal Military Academyssä, josta hän valmistui tykkimieheksi. Pian valmistuttuaan hän sai ensimmäisen komennuksensa Gibraltarille 17. joulukuuta 1851. Kaksi vuotta myöhemmin hänet ylennettiin luutnantiksi ja siirrettiin Jamaikalle. Thomas palasi takaisin Englantiin 1856, mutta jo seuraavana vuonna hänet komennettiin taltuttamaan Sepoykapinaa Intiassa. Vietettyään lyhyen aikaa Englannissa Thomas otti pestin Kanadassa, jossa hän toimi neuvonantajana ja tarkastajana Kanadan armeijassa. Vuonna 1882 hän oli palvellut armeijassa 30 vuotta ja armeijan säädösten mukaan hänen täytyi jäädä eläkkeelle, joten hän hankki hevostilan nykyisen calgaryn kaupungin itäpuolelta. Hän kasvatti tilallaan hevosia armeijan ratsuväen käyttöön. Saskatchewanin kapinan puhjettua vuonna 1885, hänen hyvä ystävänsä puolustusministeri Adolphe-Philippe Caron pyysi häntä perustamaan puolustusosaston Albertan provinssin alueelle. Joukko koostui lähinnä kokemattomista miehistä sekä joistakin Kanadan ratsupoliisin joukoista. Kapinan aikana joukko osallistui Battle of Frenchman's Butte-taisteluun, jossa joukot taistelivat Big Bearin johtamia cree-intiaaneja vastaan.


title: Gummeruksen suuri koirakirja

text: Gummeruksen suuri koirakirja on Gummeruksen kustantama tietokirja. Kirja on suomennos teoksesta "The Complete Dog Book". Kirja ilmestyi vuonna 1997. Kirjan suomensi Diana Södersved. Kirjan valokuvat on ottanut John Daniels.


title: Gummeruksen suuri koirakirja

text: Kirja käsittelee koirien hoitoa ja kasvattamista sekä koulutusta. Kirjassa mainitaan myös useita koirarotuja.


title: Albin Ikonen

text: Albin Ikonen (18. joulukuuta 1884 Joroinen – 5. syyskuuta 1965 Kokemäki) oli suomalainen kuvanveistäjä.


title: Albin Ikonen

text: Kuvanveistäjäurallaan Ikonen oli tunnettu erityisesti puuveistoksistaan. Hän veisti maalauksenomaisia reliefejä kansanomaiseen tyyliin, muun muassa "Seitsemän veljestä" ja Kotkan kaupungintaloon "Tukinuittaja".


title: Glargiini-insuliini

text: Glargiini-insuliini on pitkävaikutteinen biosynteettinen ihmisinsuliinijohdos, jota käytetään diabeteksen hoitoon kerran päivässä pistettävänä perusinsuliinina. Sen vaikutus kestää noin vuorokauden melko tasaisena. Sitä käyttää 40 000 suomalaista noin 100 000:sta insuliinivalmisteiden käyttäjästä. Sen kauppanimiä ovat Lantus ja Optisulin.


title: Glargiini-insuliini

text: Glargiini tuli Suomessa käyttöön vuonna 2003. Sitä ennen se oli vuodesta 2000 käytössä erikoisluvalla. Ykköstyypin diabeteksen hoidossa se on kokonaan korvattava, kakkostyypillä peruskorvattava.


title: Glargiini-insuliini

text: Tyypin 1 diabeteksessa sillä on todettu saavutettavan parempi tasapaino vähemmillä hypoglykemioilla kuin NPH-insuliineilla. Kakkostyypin diabeetikoista glargiinin käyttäjillä on hypoglykemioita vähän vähemmän verrattuna NPH-insuliinin käyttäjiin. Glargiinista ei ole hyötyä niille tyypin 2 diabeetikoille, joilla glukoositasapaino on hyvä ja hypoglykemiakohtauksia NPH-insuliinilla hyvin vähän. Kerran päivässä pistettävänä sitä pidetään kuitenkin kätevämpänä kuin NPH-insuliinia. Se on NPH-insuliinia kalliimpaa, ja siitä ei ole turvallisuuden kannalta pitkän aikavälin kokemusta. NICE ei suosita glargiini-insuliinia tyypin 2 diabeetikoille rutiinikäyttöön. Glargiinia käytettäessä tarvitaan jokaiselle aterialle ja myös isommille välipaloille lyhytvaikutteinen ateriainsuliiniannos.


title: Glargiini-insuliini

text: Euroopan lääkevirasto EMEA tutkii glargiinin epäiltyä yhteyttä syöpäriskiin.


title: Glargiini-insuliini

text: Glargiini-insuliinin kemiallinen kaava on CHNOS, moolimassa 6062,89 g/mol, CAS-numero 160337-95-1 ja ATC-koodi A10AE04.


title: Setelirahoitus

text: Setelirahoituksella tai määrällisellä elvytyksellä (engl. "quantitative easing", "QE") tarkoitetaan rahapoliittista toimenpidettä, jossa keskuspankki rahoittaa valtiota/valtioita uutta rahaa painamalla tai keskuspankki ostaa/myy esimerkiksi pankkien velkakirjoja. Käytännössä keskuspankki merkitsee taseensa vastaavaa-puolelle valtiolle merkitsemänsä velan sekä taseensa vastattavaa-puolelle uusien setelien arvon, jotka luovutetaan valtion käyttöön. Nykyään ei uusia seteleitä tarvitse painaa, vaan rahoitus merkitään suoraan keskuspankin taseeseen numeroina ja rahat luovutetaan valtion käyttöön sähköisenä tilisiirtona.


title: Setelirahoitus

text:
Määritelmiä setelirahoitus ja määrällinen elvytys voidaan myös pitää eri asioina, jolloin setelirahoitus tarkoittaa valtion menoja rahoittamista suoraan keskuspankista ja määrällinen keventäminen tarkoittaa, että keskuspankki ostaa markkinoilta valtion laskemia arvopapereita, eli lainaa valtiolle rahaa.
Yksi setelirahoituksen heikkouksista on siinä, että yritykset ja kotitaloudet eivät halua (tai pysty) ottamaan enempää lainaa, kun talouden olosuhteet ovat huonot tai toimijat ovat jo ylivelkaantuneita.


title: Setelirahoitus

text: Steve Eismanin mukaan setelirahoitus epäonnistui totaalisesti vastauksena finanssikriisiin 2008. Eismanin mukaan setelirahoitus ei kiihdyttänyt talouskasvua, vaan se aiheutti vain osakekurssien nousun pörssissä. Eisman kutsuu setelirahoitusta ”rahapolitiikaksi rikkaille ihmisille”.


title: Shawn Thornton

text: Shawn Thornton (s. 23. heinäkuuta 1977 Oshawa, Ontario, Kanada) on kanadalainen jääkiekkohyökkääjä, joka pelaa Florida Panthersissa NHL:ssä.


title: Shawn Thornton

text: Thorntonin varasi Toronto Maple Leafs vuonna 1997. Hän pelasi Toronton organisaatiossa vain AHL:n farmijoukkue St. John's Maple Leafsissä. Toronto myi Thortonin syyskuussa 2001 Chicago Blackhawksiin, josta se sai vaihdossa Marty Wilfordin. Chicagossakin Thorton pelasi lähinnä farmijoukkue Norfolk Admiralsissa. Kesällä 2006 Chicago ei uusinut Thorntonin sopimusta ja hänestä tuli vapaa pelaaja. Hän solmi uuden sopimuksen Anaheim Ducksin kanssa heinäkuussa 2006. Hän voitti Stanley Cupin Anaheimin riveissä vuonna 2007. Heinäkuun 1. päivä 2007 hänestä tuli taas vapaa pelaaja, ja hän solmi sopimuksen Boston Bruinsin kanssa. Kaudella 2010-2011 hän voitti Bruinsin paidassa uransa toisen Stanley Cupn.


title: Shawn Thornton

text: Shawn Thornton ei ole sukua Joe Thorntonille eikä Scott Thorntonille.


title: Kirkkojen ja valtion suhde Suomessa

text: Kirkkojen ja valtion suhde Suomessa vaihtelee eri kristillisten kirkkojen kohdalla. Suomen evankelis-luterilaisella kirkolla ja Suomen ortodoksisella kirkolla on lainsäädännössä erityisasema ja niitä on kutsuttu valtiokirkoiksi tai kansankirkoiksi tai valtakirkoiksi. Muut kirkkokunnat toimivat joko rekisteröityinä uskonnollisina yhdyskuntina tai yhdistyksinä.


title: Kirkkojen ja valtion suhde Suomessa

text: Rekisteröidyistä uskonnollisista yhdyskunnista on säädetty uskonnonvapauslaissa. Uskonnonvapauslaissa on säännökset yhdyskunnan perustamisesta, rekisteröinnistä ja yhdyskuntajärjestyksestä, ja osa pykälistä koskee kaikkia uskonnollisia yhdyskuntia eli rekisteröityjen uskonnollisten yhdyskuntien lisäksi evankelis-luterilaista ortodoksista kirkkoa Muun muassa uskonnonvapauslain säännökset uskonnolliseen yhdyskuntaan liittymisestä ja siitä eroamisesta koskevat myös mainittuja kirkkokuntia, joskin näihin liittymiselle on säädetty lisäehtoja myös kirkkolainsäädännössä. Rekisteröidyn uskonnollisen yhdyskunnan jäsenyys on Suomessa väestötieto ja se merkitään väestötietojärjestelmään. Uskonnollisia yhdyskuntia on virallisesti noin 50. Käytännössä kuitenkin esimerkiksi suomenkieliset baptistit ja ruotsinkieliset baptistit ovat muodollisesti omia yhteisöjään. Myös ortodoksiset Moskovan patriarkaatin alaiset pyhän Nikolauksen ja pokrovan seurakunnat toimivat omina uskonnollisina yhdyskuntinaan. Suurimmat kristilliset yhdyskunnat ovat Suomen vapaakirkko ja katolinen kirkko Suomessa. Helluntailiike on toiminut yhdistyksinä, mutta on nyt siirtymässä yhdyskunnaksi. Jos siirtymä etenee loppuun, tulee Suomen helluntaikirkosta ehdottomasti suurin yhdyskunta.


title: Kirkkojen ja valtion suhde Suomessa

text: Uskonnonvapauslain mukaan jokaisella on oikeus päättää uskonnollisesta asemastaan liittymällä sellaiseen uskonnolliseen yhdyskuntaan, joka hyväksyy hänet jäsenekseen, tai eroamalla siitä. Lapsen uskonnollisesta asemasta päättävät hänen huoltajansa yhdessä. Viisitoista vuotta täyttänyt lapsi voi kuitenkin huoltajien kirjallisella suostumuksella itse liittyä uskonnolliseen yhdyskuntaan tai erota siitä. Kaksitoista vuotta täyttänyt voidaan liittää uskonnolliseen yhdyskuntaan tai ilmoittaa eronneeksi siitä vain omalla kirjallisella suostumuksellaan.


title: Kirkkojen ja valtion suhde Suomessa

text: Suomen perustuslaki toteaa, että evankelis-luterilaisen kirkon järjestysmuodosta ja hallinnosta säädetään kirkkolaissa. Aloitteen kirkkolain muuttamiseksi voi tehdä vain kirkolliskokous, ja eduskunta voi vain joko hyväksyä ehdotuksen sellaisenaan tai hylätä sen. Kirkkolain mukaan kirkolle on varattava mahdollisuus antaa lausunto säädettäessä asioista, jotka koskevat kirkon suhdetta valtioon tai toisiin uskonnollisiin yhdyskuntiin. Kirkolla on lain mukaan myös oikeus tehdä valtion viranomaisille esityksiä tai antaa lausuntoja kirkon opin ja tehtävän kannalta tärkeistä yhteiskunnallisista kysymyksistä.


title: Kirkkojen ja valtion suhde Suomessa

text: Suomen ortodoksista kirkkoa koskee Laki ortodoksisesta kirkosta. Lain mukaan kirkolla on oikeus tehdä ehdotuksia lain muuttamisesta ja muusta kirkkoa koskevasta lainsäädännöstä ja sille on annettava mahdollisuus antaa lausunto säädettäessä muutoksia kyseiseen lakiin. Kirkolliskokouksen säätämä kirkkojärjestys antaa tarkempia ohjeita kirkon hallinnosta toiminnasta.


title: Kirkkojen ja valtion suhde Suomessa

text: Sekä evankelis-luterilaisella että ortodoksisella kirkolla on julkisyhteisön asema. Evankelis-luterilaisessa kirkossa on käytössä palvelussuhteen muotona virkasuhde. Ne perivät jäseniltään kirkollisveroa, joka kannetaan verotuksen yhteydessä. Kirkkojen toimielimien päätöksistä voi nostaa kanteen yleisissä hallintotuomioistuimissa. Evankelis-luterilaisen kirkon kirkolliskokouksessa on myös valtioneuvoston määräämä edustaja, kenttäpiispa ja saamelaiskäräjien valitsema saamelaisedustaja


title: Kirkkojen ja valtion suhde Suomessa

text: Kirkkolaissa säädetään myös, että Suomen armeijassa voi olla sotilaspappeja ja vankiloissa vankilapappeja.


title: Kirkkojen ja valtion suhde Suomessa

text: Kirkkojen ja uskontojen asemaa koskevia tai niihin liittyviä säännöksiä on useissa muissakin laeissa:Suomen kumpikin kansankirkko on kasvanut yhä itsenäisemmäksi suhteessaan valtioon. Tähänastinen kehitys on tapahtunut pitkälti valtionhallinnon ja kirkkojen yhteisymmärryksessä ja yhteisestä tahdosta. Osapuolet eivät kuitenkaan ole toistaiseksi olleet halukkaita kirkon ja valtion täydelliseen eroon.


title: Kirkkojen ja valtion suhde Suomessa

text: Kirkon ja valtion eron kannattajien mukaan valtion tulee olla uskontoihin nähden puolueeton. Muun muassa Vapaa-ajattelijain liiton mukaan valtionkirkot Suomen evankelis-luterilainen kirkko ja Suomen ortodoksinen kirkko tulee muuttaa tavallisiksi yhdistyksiksi, jotka perivät jäsenmaksunsa kuten muutkin yhdistykset eivätkä kirkollisveron kautta. Kirkoilla ei tule olla julkisoikeudellista asemaa eikä mitään erioikeuksia.


title: Kirkkojen ja valtion suhde Suomessa

text: Jos mitään uskontoa ei ole mainittu missään valtion laissa ja jos valtio ei suosi mitään uskontoa muillakaan tavoin, voidaan valtiokirkollisuuden vastustajien mielestä sanoa, että kirkko ja valtio tai uskonnot ja valtio on erotettu toisistaan. Tämän käsityksen mukaan Suomessa valtiokirkko on jo pelkästään sillä perusteella, että uskonnoista puhutaan laeissa.


title: Hattulan kirkko

text: Hattulan kirkko voi tarkoittaa seuraavia kirkkoja:


title: NPH-insuliini

text: NPH-insuliini on vuonna 1946 markkinoille tullut pitkävaikutteinen insuliini. Sen kauppanimiä ovat Protaphane, Humulin NPH ja Insuman.


title: NPH-insuliini

text: NPH-insuliini annostellaan 1–3 kertaa vuorokaudessa. Sen lisäksi voidaan käyttää lyhytvaikutteista insuliinia ateriainsuliinina. Sitä käyttäessä saattaa esiintyä yöllisiä hypoglykemiakohtauksia. Se on kuitenkin pitkällä aikavälillä todettu turvalliseksi, ja se on hinnaltaan edullisempi kuin uudemmat lääkkeet, kuten glargiini.


title: Odert Reinhold von Essen nuorempi

text: Odert Reinhold von Essen (16. tammikuuta 1755 Koiskalan kartano, Nastola – 11. tammikuuta 1837 Porvoo) oli suomalainen Suomen sodassa taistellut kenraalimajuri. Hän esiintyi henkilönä myös J. L. Runebergin Vänrikki Stoolin tarinoiden runossa Von Essenistä ja hänen Matti-rengistään. Von Essenin samanniminen isoisä oli everstinä Porin rykmentissä ja kaatui Napuen taistelussa 1714.


title: Odert Reinhold von Essen nuorempi

text: Suomen sodassa Hämeenlinnan jääkäripataljoonaa vuodesta 1798 komentanut eversti von Essen taisteli Yppärissä, Pyhäjoella sekä Siikajoella ja myöhemmin toimiessaan 6. prikaatin päällikkönä hän osallistui Alavuden, Salmin ja Oravaisten taisteluihin. Sodan päätyttyä von Essen sai eron Ruotsin armeijan palveluksesta vuonna 1809 kenraalimajurina.


title: Odert Reinhold von Essen nuorempi

text: Von Essen oli naimisissa neljä kertaa:


title: Odert Reinhold von Essen nuorempi

text: Von Essenin vuonna 1850 syntynyt pojantytär näyttelijä Sigrid Sofia Matilda Elisabeth (Siri) von Essen oli jonkin aikaa naimisissa ruotsalaisen kirjailija August Strindbergin kanssa.


title: Astraaliprojektio

text: Astraaliprojektio eli astraalimatkailu tarkoittaa kehostapoistumiskokemuksen aikana tehtävää liikkumista. Liikkuminen sanotaan tehtävän niin sanotulla astraalikeholla, johon tietoinen mieli siirtyy fyysisestä kehosta. Astraalikehon uskotaan matkaavaan astraalimaailmaan, joka peilaa fyysistä maailmaa.


title: Astraaliprojektio

text: Ruumiistapoistuminen tai astraaliprojektio on tuttu kokemus noin 14 %:lle ihmisistä. Tieteellinen näkemys on, että astraaliprojektiossa on kyse selkounesta. Kuten selkounessa, myös astraaliprojektiossa henkilö voi kontrolloida omia tekemisiään.


title: Astraaliprojektio

text: Astraaliprojektion sanotaan olevan mahdollista sekä unitilassa ihmisen sitä tiedostamatta että tahdonvaraisesti.


title: Astraaliprojektio

text: Astraaliprojektion mahdollisuutta tukevaa todistusaineistoa on vain vähän. Todisteina käytetään lähinnä ihmisten henkilökohtaisia todistuksia.


title: Henkiopas

text: Henkioppaat ovat yliluonnollisia olentoja, joiden uskotaan New Age -piireissä liikkuvan ihmisten rinnalla. Kyseessä on suosittu New Age -aihe. Väitetty kommunikaatio henkioppaiden kanssa on yleisesti ottaen telepaattista, ja yhteyden voi saada esimerkiksi meditoinnin aikana. Useat nykyajan psyykikot ovat puhuneet henkioppaista, ja Sylvia Browne on julkaissut aihetta käsittelevän kirjan "Contacting Your Spirit Guide" (2005). Tunnettuja psyykikkoja, joilla on väitetty olevan henkioppaita, ovat muiden muassa Derek Acorah ja Rosemary Altea.


title: THRAK

text: THRAK on King Crimsonin yhdestoista studioalbumi. Levy oli King Crimsonin ensimmäinen yli kymmenen vuoden tauon jälkeen. King Crimson jatkoi muuten samalla kokoonpanolla kuin ennen taukoakin, mutta mukaan oli tullut myös kaksi uutta soittajaa: basisti Trey Gunn ja rumpali Pat Mastelotto.


title: THRAK

text: Musiikki King Crimson, sanat Adrian Belew.


title: Huntingdon

text: Huntingdon on kunta Cambridgeshiren kreivikunnassa, East Anglian alueella Englannissa. Se sai kunnan arvon vuonna 1205 Juhana Maattoman määräyksestä, ja on nykyisin Huntingdonshiren aluehallinnon keskus. Se tunnetaan parhaiten Oliver Cromwellin synnyinpaikkana. Eräissä versioissa tarua Robin Hood oli Huntingdonin jaarli.


title: Huntingdon

text: Kunta sijaitsee Great Ouse-joen pohjoisrannalla, Godmanchesteria vastapäätä ja lähellä lännessä olevaa St Ivesin kuntaa ja idässä olevaa Bramptonin kylää. Huntingdoniin kuuluu nykyään Hartfordin kylä sen itäpuolella, ja Oxmoorin, Stukeley Meadowsin ja Hinchingbrooken alueet sen pohjois- ja länsipuolella.


title: Huntingdon

text: Godmanchesterin, Huntingdonin ja Bramptonin välillä sijaitsee Englannin suurin niitty, Portholme Meadow. Se on kooltaan noin neliökilometrin kokoinen ja sen lajistoon kuuluu useita harvinaisia heinä-, kukka- ja sudenkorentolajeja.


title: Huntingdon

text: Lähistöllä, neljän kilometrin säteellä sijaitsee kolme RAF:n tukikohtaa: RAF Brampton, RAF Wyton ja RAF Alconbury, joista jälkimmäinen on nykyisin Yhdysvaltain ilmavoimien käytössä.


title: Huntingdon

text: Huntingdon on aiemmin ollut tunnettu useista kirkoistaan. Nykyään siellä sijaitsee vain neljä Englannin kirkon kirkkoa, jotka yhdessä läheisten Great Stukeleyn ja Little Stukeleyn kirkkojen kanssa muodostavat Huntingdonin seurakuntayhtymän, joka kuuluu Elyn hiippakuntaan.


title: Tuomo Tikkanen

text: Tuomo Tikkanen on suomalainen erikoispsykologi ja psykoterapeutti, joka toimi Suomen psykologiliiton puheenjohtajana 22 vuotta vuosina 1994–2015. Hän toimi vuosina 1999–2007 myös alan eurooppalaisen kattojärjestön, Euroopan psykologiliittojen federaation (EFPA) puheenjohtajana. Rooleinsa kautta hän on osallistunut useasti psykologiaa tai psykologeja käsittelevään ammatilliseen tiedottamiseen ja keskusteluun julkisuudessa.


title: Hopeakettu (sarjakuvahahmo)

text: Hopeakettu on Marvel Comicsin sarjakuvissa esiintyvä fiktiivinen henkilö.


title: Hopeakettu (sarjakuvahahmo)

text: Hopeakettu oli nuori ihminen ja Wolverinen rakastaja. Hän esiintyi ensimmäisen kerran "Wolverine vol.2" lehden kymmenennessä osassa, jossa hänet nähdään kuolevan Sapelihampaan kynsissä. Hän kuitenkin selvisi hyökkäyksestä ja seuraavan kerran hänet nähtiin X-Tiimin jäsenenä sekä yhtenä Ase-X -projektin kokeilukappaleena. Myöhemmin Hopeakettu petti ryhmänsä ja liittyi terroristijärjestö HYDRAan.


title: Hopeakettu (sarjakuvahahmo)

text: Hahmo esiintyi vuonna 2009 valmistuneessa "" -elokuvassa, jossa häntä näytteli Lynn Collins.


title: Don Felder

text: Donald William Felder (s. 21. syyskuuta 1947 Gainesville, Florida) on yhdysvaltalainen muusikko, laulaja-lauluntekijä ja tuottaja, joka tunnetaan parhaiten urastaan Eagles-rockyhtyeen kitaristina. Hän liittyi Eaglesin kitaristiksi vuonna 1974.


title: Don Felder

text: Felder levytti Eaglesissa neljä studioalbumia ja yhden livealbumin ennen kuin yhtye hajosi syviin erimielisyyksiin vuonna 1980. Yhtyeen hajottua Felder levytti 1980-luvulla yhden sooloalbumin ja työskenteli pääosin sessiomuusikkona. 14 vuoden tauon jälkeen Felder ja Eagles teki vuonna 1994 menestyksekkään paluun esiintymislavoille. Don Felder erotettiin yhtyeestä vuonna 2001 erimielisyyksien vuoksi, minkä seurauksena Felder ja Eaglesin keulahahmot Don Henley ja Glenn Frey ovat sittemmin puineet välejään oikeudenkäynneissä.


title: Carroll Shelby

text: Carroll Hall Shelby (11. tammikuuta 1923 – 10. toukokuuta 2012) oli yhdysvaltalainen kilpa-autoilija ja kilpa-autojen suunnittelija.


title: Carroll Shelby

text: Shelby vaikutti yli 50 vuoden ajan autokilpailemiseen ja -suunnitteluun. Hän aloitti uransa 1950-luvulla kilpaillen Cad-Allardin, Aston Martinin ja Maseratin tiimeissä. Hän teki yli 16 nopeusennätystä näinä vuosina. Shelby voitti yhdessä Roy Salvadorin kanssa Le Mansin 24 tunnin kilpailun vuonna 1959 Aston Martinilla. Hän voitti Mount Washington Hillclimb Auto Racing -kilpailun vuonna 1956 tehden uuden nopeusennätyksen. Hän osallistui kahdeksaan F1-osakilpailuun kausilla 1958–1959. Hän oli parhaimmillaan neljäs Italian GP:ssä 1958 yhdessä Masten Gregoryn kanssa, mutta kumpikaan ei saavuttanut pisteitä johtuen jaetusta ajosta.


title: Carroll Shelby

text: Shelby perusti oman Shelby-American yrityksen vuonna 1959 lopetettuaan kilpailemisen. Hän rakensi ja suunnitteli yrityksessään kuuluisia ”Cobra”-autoja joissa oli Fordin moottorit. Hän suunnitteli autoja myös Dodge ja Oldsmobile yrityksille, joista muistettavin on Dodge Viper. Vuonna 2003 Shelby siirtyi Fordin tekniseksi neuvonantajaksi uuteen Ford GT -projektiin.


title: Carroll Shelby

text: Shelby valittiin vuoden 1991 International Motorsports Hall of Fameen ja Amerikan Moottoriurheilun Hall of Fameen vuonna 1992.


title: Carroll Shelby

text: Shelbylle tehtiin sydämensiirto vuonna 1990 ja munuaisensiirto 1996. Hän menehtyi keuhkokuumeeseen 10. toukokuuta 2012.


title: Hap Sharp

text: James "Hap" Sharp (1. tammikuuta 1928 − 7. toukokuuta 1993) oli yhdysvaltalainen F1-kuljettaja. Hän osallistui kuuteen F1-osakilpailuun kausilla 1961–1964. Hän oli parhaimmillaan seitsemäs Meksikon GP:ssä 1963.


title: Hap Sharp

text: Sharp suunnitteli yhdessä Jim Hallin kanssa Chaparral-urheiluautoja, joilla hän teki lukuisia ennätyksiä. Sharp teki itsemurhan vuonna 1993 henkilökohtaisten ongelmien vuoksi.


title: Despised Icon

text: Despised Icon on kanadalainen deathcoreyhtye. Se perustettiin Montrealissa vuonna 2001. Yhtye on julkaissut neljä täyspitkää albumia, kolme EP-levyä ja yhden DVD:n.


title: Despised Icon

text: Despised Icon tunnetaan kahdesta laulajastaan, joista Alexandre Erian käyttää murina- ja kirkumistekniikkaa ja Steve Marois murinalaulun lisäksi deathcore -tyylille ominaista, sian vinkumiselta kuulostavaa tekniikkaa (). Yhtye laulaa englanniksi ja ranskaksi.


title: Despised Icon

text: Despised Icon ilmoitti 7. huhtikuuta 2010 hajoavansa kahdeksan vuoden aktiivisuuden jälkeen. Yhtye ei kuitenkaan peruuttanut elokuista Euroopan-kiertuettaan, vaan aikoi sen lisäksi pitää syys-lokakuussa viimeisen Pohjois-Amerikan -kiertueensa.


title: Despised Icon

text: Vuonna 2016 yhtye teki paluun ja julkaisi uuden albumin "Beast" 22. heinäkuuta 2016 Nuclear Blast-levy-yhtiön kautta.


title: Sylvi (albumi)

text: Sylvi on näyttelijä Sylvi Salosen ja Boss Orkesterin vuonna 1991 ilmestynyt konserttitaltiointi. Konserttitaltiointi on nauhoitettu Tampere-talossa 4. syyskuuta 1991.


title: Vesisänky

text: Vesisänky on vuodetyyppi, jonka patja on täytetty vedellä. Vesitäytetty patja muotoutuu nukkujan vartalon mukaan, jolloin ihoon kohdistuva paine vähenee ja verenkierto paranee. Vesisängyn veteen lisätään aineita, jotka estävät biokasvuston kasvun vedessä. Vesisänkyjen suosio oli parhaimmillaan 1970–1980-luvuilla, minkä jälkeen niiden suosio on vähentynyt. Suomessa vesisängyn suosion huippu osui 1980-luvun jälkipuoliskolle.


title: Vesisänky

text: Vesisängyn patjaan kuuluu sähkökäyttöinen vedenlämmitin, jotta ihmisellä olisi nukahtaessa miellyttävä olo eikä nukkuessa ruumiin lämpötila laskisi liiaksi. Vesisängyn ominaisuuksiin kuuluvat veden hydrauliset ominaisuudet. Kun ihminen vaihtaa asentoa tai toinen ihminen tulee vuoteelle, se aiheuttaa patjan vesimassaan aaltoliikettä. Tätä aaltoilua on pyritty vähentämään vesisängyissä patjan sisäisillä väliseinillä ja lokeroinnilla.


title: Vesisänky

text: Vesisängyn haittoihin lasketaan vuotovaara tai rikkimenovaara. Patjojen mukana toimitetaan yleensä paikkaussarja. Vesisänky on työläs tyhjentää, mikä tekee vuodetyypistä varsinkin muutoissa epäkäytännöllisen.


title: Vesisänky

text: Ensimmäisen vesisängyn patentoi brittilääkäri William Hooper vuonna 1883 vähentämään vuodepotilaiden makuuhaavoja. 1900-luvun alussa tieteiskirjailija Robert Heinlein kuvaili veden päällä nukkumista romaaneissaan. Suosio lähti todelliseen nousuun, kun vuonna 1968 Charles Prior Hall suunnitteli vedellä täytetyn, vinyylimuovista valmistetun sängyn opinnäytetyönä San Franciscon valtionyliopiston muotoilutiedekunnassa.


title: Vesisänky

text: Vesisängystä tuli 1970–1980-luvuilla yksi seksuaalisen vapautumisen ja elintason kasvun tunnusmerkeistä länsimaiden suurille ikäluokille. 1970-luvun alussa se levisi ensin loistohotellien parhaisiin sviitteihin. Time-lehti kertoi 1971 Playboyn kustantajan Hugh Hefnerin hankkineen tasmanialaisen opossumin turkiksella päällystetyn king size -vesisängyn.


title: Vesisänky

text: Vahvasti seksuaalisviritteinen ja vesisängyn statussymbolimerkitystä korostanut markkinointi aiheutti 1990-luvulle tultaessa yhdessä vesisänkyjen epäkäytännöllisten ominaisuuksien kanssa vastareaktion, ja vuodetyyppi meni pois muodista. Vesisänky todisti kuitenkin kuluttajien avoimuuden nukkumiseen liittyville innovaatioille ja teki tilaa esimerkiksi Tempur-patjan kaltaisille seuraavan sukupolven sänkykeksinnöille.


title: John Vickery

text: John Vickery (s. 4. marraskuuta 1950 Alameda, Kalifornia) on yhdysvaltalainen näyttelijä.


title: John Vickery

text: Televisiosarjassa "Babylon 5" Vickery esitti hahmoja Neroon ja Mr. Welles. Hän on myös näytellyt Gul Rusotia kolmessa "" -sarjan jaksossa.


title: John Vickery

text: "Leijonakuningas"-elokuvan Broadway-musikaaliversiossa Vickery näytteli Scaria. Muita Broadway-näytelmiä, joissa Vickery on esiintynyt, ovat muun muassa "The Sisters Rosenweig", "The Real Thing" ja "Eminent Domain".


title: No Class

text: No Class on brittiläisen heavy metal -yhtyeen Motörheadin toinen single albumilta "Overkill". Se julkaistiin alun perin 7" vinyylisinglenä. Single on julkaistu kolmella erilaisella kansikuvalla. Kannet sisältävät kuvat joko Lemmystä, Eddie Clarkesta tai "Philthy Animal" Taylorista. Singlen B-puolena oli "Like a Nightmare", joka on julkaistu joillakin Overkillin uusintapainoksilla.


title: No Class

text: 1982, osana EPtä "Stand by Your Man" jossa oli mukana myös Motörhead, punk/metal-yhtye Plasmatics coveroi " No Classin."


title: No Class

text: Syyskuussa 1982 Lemmy, Philthy ja Brian Robertson olivat Richard Skinnerin haastateltavina BBC Radio 1:sen `Saturday Live´-showssa. Yhtye esitti myös kappaleet "Stand by Your Man", "Go To Hell" ja "No Class".


title: No Class

text: Vuoden 1998 livealbumilla "Everything Louder Than Everyone Else", ennen "No Classin" soittamista, Lemmy ilmoittaa, että haluaisi omistaa kappaleen hänen pitkäaikaiselle ystävälleen Wendy O. Williamsille. Williams oli tehnyt itsemurhan kuukautta aiemmin.


title: No Class

text: Kappaleen riffi kuulostaa melkein samanlaiselta kuin ZZ Topin kappaleessa "Tush."


Kirkon ja valtion erottamispyrkimykset Suomessa koskee Suomen evankelis-luterilaisen kirkon ja Suomen ortodoksisen kirkon erottamista valtiosta. Suomen luterilaista ja ortodoksista kirkkoa on kutsuttu valtiokirkoiksi, itseään kirkot sen sijaan kutsuvat kansankirkoiksi. Arvostelijoiden mukaan kirkon ja valtion suhdetta voidaan luonnehtia valtiokirkolliseksi, koska valtion ja kirkon väliset liitokset ovat niin voimakkaita.


title: Kirkon ja valtion erottamispyrkimykset Suomessa

text: Mikään Suomen merkittävistä poliittisista puolueista ei nykyään aktiivisesti aja kirkon ja valtion täydellistä erottamista toisistaan.


text: Prometheus-seuran vuonna 1907 julkaisemassa esitelmässä professori Edvard Westermarck sanoi: ”Eikö olisi jo aika meidänkin kansamme yhteiskunnan, siveyden ja uskonnon nimessä säätää, että täydellinen uskonvapaus on oleva, että mitään erityisesti etuoikeutettua uskontoa ei saa yhteiskunnassa olla olemassa, että kirkko on erotettava valtiosta?”


text: Suomen Sosialidemokraattisen Puolueen vuoden 1903 Forssan ohjelmassa todettiin:


text: Vuonna 1923 voimaan tullut uskonnonvapauslaki antoi uskonnottomille täydet kansalaisoikeudet. Vaatimus valtion ja kirkon erottamisesta ei kuitenkaan toteutunut.


text: Kirkko ja valtio -komitea selvitti kirkon ja valtion suhdetta 1972–1977 luterilaisen kirkon toivomuksesta. Komitea oli mietinnössään pääosin yksimielinen luterilaisen kirkon vuoden 1970 vastaavan komitean kanssa. Komitea katsoi, että kirkkojen ja valtion välinen suhde tulisi säilyttää ennallaan.


text: Vuonna 1993 tehtiin kirkkolain uudistus ja 1995 hallitusmuodon perusoikeusuudistus. Suomen perustuslaki toteaa, että evankelis-luterilaisen kirkon järjestysmuodosta ja hallinnosta säädetään kirkkolaissa. Suomen ortodoksista kirkkoa koskee Laki ortodoksisesta kirkosta.


text: Muun muassa Vapaa-ajattelijain liiton mielestä kirkoilla ei tule olla julkisoikeudellista asemaa eikä mitään erioikeuksia.


title: Neuvostoliiton kuuohjelma

text: Neuvostoliiton kuuohjelma oli neuvostoliittolaisten yritys lähettää miehitetty lento Kuuhun. Se epäonnistui pahoin lukuisten ongelmien takia. Kuuraketiksi aiottu N1 tuhoutui monissa miehittämättömissä koelaukaisuissa. Neuvostoliiton kuualus olisi vienyt vain yhden kosmonautin Kuun pinnalle. Neuvostoliiton Kuuhun laskeutuvaksi suunniteltu alus oli nimeltään kuukabiini LK ja kuuta kiertävä komento/huoltoalus LOK eli kuunkiertolaiskabiini. LOK oli laajennettu Sojuz-alus.


title: Neuvostoliiton kuuohjelma

text: Vuonna 1964 Neuvostoliiton merkittävimmät rakettisuunnittelijat Sergei Koroljov, Vladimir Tšelomei ja Mihail Jangel kilpailivat keskenään siitä, kenen suunnittelema raketti lentäisi Kuuhun. Jo vuonna 1959 nämä miehet olivat esittäneet ajatuksensa uuden sukupolven raketeista. Kellään ei tosin ollut valmista Kuuhun lentävää rakettia. Se piti suunnitella ja rakentaa. Koskaan ei oltu rakennettu niin suurta rakettia.


title: Neuvostoliiton kuuohjelma

text: Tšelomei havitteli Koroljovin asemaa Neuvostoliiton avaruustutkimuksessa. Hänellä oli liittolaisenaan Koroljovin kanssa riitoihin joutunut merkittävä rakettimoottorien suunnittelija Valentin Gluško. Hruštšov tuki Tšelomeita. 1950-luvulla Koroljovin kanssa menestyksekästä R-7-rakettia suunnitellut Gluško halveksi Koroljovia, jonka oli lähettänyt kirjoittamallaan todistuksella työleirille 1930-luvulla. Tosin R-7:nkin suunnittelussa Gluško ei tehnyt työtään loppuun. Tämä johtui siitä, että molemmat joutuivat Stalinin puhdistusaallossa turvallisuuspalvelun kuulusteluihin, ja Gluško ilmiantoi Koroljovin pelastaakseen nahkansa ja eliminoidakseen kilpailijansa. Koroljov oli vähällä kuolla leirillä.


title: Neuvostoliiton kuuohjelma

text: Riita Koroljovin ja Gluškon välille puhkesi kun tuli puhe uuden suurraketin tekniikasta. Gluškon ajatus suurista moottoreista ja säilyvistä ajoaineista raketin alemmissa vaiheissa, ja eksoottisemmista polttoaineista, muun muassa nestevedystä raketin ylemmissä vaiheissa kauhistutti Koroljovia. Näin taitava rakettimoottorispesialisti Gluško ei voinut auttaa Koroljovia.


title: Neuvostoliiton kuuohjelma

text: Vuonna 1962 Koroljovin ryhmä alkoi kehittää ilman Gluškoa "Nositel"-rakettia eli N1:tä. Aluksi oli tarkoitus nostaa vain 50 tonnia maata kiertävälle radalle, mutta myöhemmin päädyttiin 98 tonniin. Vuonna 1962 Hruštšov määräsi Tšelomein rakennuttamaan kuualuksen. Kuuhunlentovuodeksi aiottiin vuotta 1967, jolloin sosialistisesta vallankumouksesta oli kulunut 50 vuotta.


title: Neuvostoliiton kuuohjelma

text: Vuonna 1964 Gluškon toimisto ja Tšelomein toimisto laativat yhdessä N-1:n kanssa kilpailevan suunnitelman. Siihen liittyi vielä kehitteillä oleva UR-500 eli Proton-raketti ja Blok D-rakettivaihe. Protonin pohjalta oli tarkoitus rakentaa jättiläismäinen UR-700 jonka lähtöpaino olisi 4800 tonnia, josta ensimmäinen vaihe olisi 3200 tonnia... Tämä oli Koroljovin N-1-raketin kilpailija. UR-700 olisi ollut tavallaan suurempi Proton-raketti. Tšelomein ehdotus vaati suuren raketin, koska ohjelmassa ei käytetty telakointia Maan tai Kuun kiertoradalla erilaisten moduulien liittämiseksi ja erottamiseksi toisistaan tilanteen mukaan, niin kuin esimerkiksi Apollossa tehtiin. Tšelomein LK-1 olisi vienyt kaksi kosmonauttia Kuuhun. LK-1 oli eräänlainen "Kuuhun laskeutuva Apollon komento/huoltoalus", jossa oli Apollon komento/huoltoaluksen näköisen systeemin lisäksi rakettijärjestelmä ja laskeutumisjalat Kuun kiertoradalle jarruttautumista ja laskeutumista varten. Koroljovin ehdotus taas muistutti telakointeineen enemmän amerikkalaisten Apolloa, ja siinä oli kuunkiertoalus ja laskeutumisalus erikseen.


title: Neuvostoliiton kuuohjelma

text: Jangel suunnitteli neljän niputetun mannertenvälisen ohjuksen käyttämistä kuualuksen laukaisuun. Tämä paperille jäänyt ratkaisu sai nimen R-56. Näin vuonna 1964 oli kolme pääehdotusta kuualuksen rakentamiseksi. Epävarmuutta kuuohjelmasta oli Neuvostoliitossa vielä 1965. Neuvostoliiton kuuohjelmaa lienee hidastanut jo alussa se, että miehittämätön, puolipehmeä Kuuhun laskeutuminen epäonnistui monta kertaa vuosina 1963–1965. Lopulta vuonna 1966 Luna 9 onnistui laskeutumaan kuuhun pehmeästi.


title: Neuvostoliiton kuuohjelma

text: Lokakuussa 1964 Neuvostoliitossa vaihtui valta, kun Hruštšov syrjäytettiin. Maan johto alkoikin tukea Tšelomein sijasta Koroljovia.


title: Neuvostoliiton kuuohjelma

text: Maaliskuussa vuonna 1965 Neuvostoliitto johti yhä avaruuskilpaa, kun Aleksei Leonov käveli ensimmäisenä ihmisenä avaruudessa. Neuvostoliitto ryhtyi värväämään kuulentoa varten kosmonautteja. Turvallisuuden vuoksi oli tarkoitus lähettää ensin miehittämätön vara-alus laskeutumaan Kuuhun ennen miehitettyä.


title: Neuvostoliiton kuuohjelma

text: Maaliskuussa 1965 uusi neuvostojohto päätti kuuohjelmasta. Tšelomei joutui uuden neuvostojohdon epäsuosioon ja menetti keskeisen osansa kuuohjelman vaikuttajana. Päädyttiin kompromissiin, jossa Koroljov tuottaisi Sojuz A-aluksen, Tšelomei hoitaisi Kuun kiertävän lennon kantoraketillaan, ja Koroljov kehittäisi Kuuhun laskeutumista varten kantoraketin. Näin sen takia, että Tšelomein Proton UR-500 ei ollut vielä valmis. Jangelin piti kehittää kuualuksen rakettijärjestelmää Koroljovin kanssa. Tšelomein jättimäinen UR-700 ei saanut kehittämislupaa.


title: Neuvostoliiton kuuohjelma

text: Päätettiin lähettää miehittämättömiä luotaimia kiertämään Kuuta ja palaamaan maahan. Kantoraketiksi valittiin Proton eli UR-500, jonka nokassa oli riisuttu miehittämätön Sojuz-alus, Zond. Kun Koroljov kuoli leikkauspöydälle tammikuussa 1966, Tšelomei halusi jatkaa omaa UR-700-ohjelmaansa, mutta neuvostojohto ei antanut siihen lupaa, vaan pitäytyi N-1-ohjelmassa. Koroljovin tilalle tuli häntä projektinjohtajana ja poliittisesti heikompi Vasili Mišin. Mišinillä oli se tunne, että Tšelomei hääri taustalla edistääkseen omaa hyvänä pitämäänsä kuuohjelmaa. Nyt venäläisten kuuohjelma koostui useasta osasta, jotka olivat usein päällekkäisiä. Keskitetyä projektin johtoa ei ollut, ja eri toimistot kilpailivat keskenään. Proton-raketti lensi vuonna 1965. Lupa N-1:n rakentamiseen tuli vasta marraskuussa 1966, ja lopullinen kuuohjelma alkoi vasta helmikuussa 1967.


title: Neuvostoliiton kuuohjelma

text: Vertailun vuoksi amerikkalaisten Saturn I-raketti lensi 10 kertaa onnistuneesti 1961–1965. Se pohjautui aiempiin Thor-, Jupiter- ja Atlas-ohjuksiin. Näiden moottoreita oli yksinkertaistettu uuteen rakettiin. Amerikkalaiset aloittivat vuonna 1962 suuren kuurakettinsa, Saturn V:n kehittelyn. Saturn V:n koekappale lensi ensi kertaa vuonna 1967, ja sen kuormana oli miehittämätön Apollo 4, ja 4. huhtikuuta 1968 tehty Apollo 6-lento onnistui, vaikka silläkin esiintyi ongelmia. Näin NASA saattoi julistaa Saturn V:n toimivaksi kesällä 1968, jolloin Neuvostoliitto yhä kamppaili N-1:n kanssa monien ongelmien kimpussa.


title: Neuvostoliiton kuuohjelma

text: Kuuohjelmassa tarvittavaa suurta Sojuzia oli tarkoitus kokeilla pienennettynä versiona maata kiertävällä radalla. Sojuz 1 laukaistiin maata kiertävälle radalle. Kosmonautti Vladimir Komarovin telakoituminen Sojuz 1:llä kohdealukseen keskeytyi ohjaajan virheen takia. Komarov kuoli palatessaan maahan, kun laskuvarjon köydet sotkeutuivat toisiinsa. Tämä viivytti Sojuz-aluksen käyttöönottoa 1,5 vuodella. Vuonna 1967–1968 epäonnistuivat myös kolme ensimmäistä Protonilla laukaistavaa miehittämätöntä kuunkiertolentoa eli Zond-luotainta. Vuonna 1967–1968 onnistui tosin automaattinen telakointi avaruudessa Kosmos 186/188:lla. Tämä oli merkittävä askel tulevaa kuulentoa ajatellen. Syyskuussa 1968 Zond 5 kiersi Kuun ja palasi Maahan. Paluukiihtyvyys oli liian iso, noin 15 G. Lokakuussa 1968 maahan palaava Zond 6 kimposi ilmakehästä suunnitellusti palatessaan Maahan, ja sukelsi uudestaan ilmakehään niin kuin pitikin. Tämä hyppypaluu on harvoin käytetty maahanpaluutapa Kuun suunnasta. Zond 6 onnistui sikäli, että kiihtyvyys oli kyllin pieni ihmiselle, 4-6 G. Mutta laskuvarjo avautui liian aikaisin, ja alus murskautui maahan.


title: Neuvostoliiton kuuohjelma

text: Tällöin miehitetty kuunkierto oli liian vaarallinen tehtäväksi. Georgi Beregovoi lensi menestyksekkästi maata kiertävällä radalla Sojuz-ohjelman kolmannella lennolla 1968, vaikka ei onnistunut telakoitumaan miehittämättömään Sojuz-kohdealukseen. Loppusyksyllä 1968 joukko kosmonautteja halusi kiertää Zond-aluksella eli 7K-L1:llä Kuun ympäri. Kuuohjelman johto piti lentoa Kuun lähelle Zondilla liian vaarallisena. Olisi täytynyt tehdä kaksi täysin onnistunuta paluulentoa, ennen kuin voitiin ajatella ihmisen lähettämistä kiertämään Kuun ympäri. Yhdysvaltain Apollo 8 ehti ensimmäisenä Kuun kiertoradalle jouluksi 1968.


title: Neuvostoliiton kuuohjelma

text: Sojuz 4 ja 5 telakoituivat onnistuneesti 1969. Zondin laukaisu epäonnistui. Kun amerikkalaisten Apollo 10:n komentomoduli ja huoltomoduli kiersivät Kuuta lakeutumatta Kuuhun, oli jo selvää että Neuvostoliitto häviäisi kuukilvan. Neuvostoliittolaiset yrittivät vielä laukaista automaattisia näytteidennoutajia ennen amerikkalaisten miehitettyä kuulentoa huhtikuussa ja kesäkuussa mutta nämä eivät onnistuneet. Zond 7 puolestaan onnistui ja ohitti Kuun 1500 km:n päästä ja palasi turvallisesti Neuvostoliittoon.. Miehitettyä Zondia suunniteltiin huhtikuulle 1970. Syksyllä 1969 Zond-ohjelma päättyi. Neuvostoliitto salasi miehitetyn kuuohjelman.


title: Neuvostoliiton kuuohjelma

text: N-1:n ja kuualusten kehitys viivästyi 1967–1968. Yhdysvalloissa tiedettiin kehitettävästä jättiraketista jo vuonna 1967, ja arvattiin oikein ettei raketti lentäisi ennen vuotta 1969. Kongressissa ei uskottu NASA:n ilmoitusta venäläisten jättiraketista, puheet siitä väitettiin yritykseksi saada kongressilta lisää rahoja avaruusohjelmaan. Kuusi N-1-rakettia valmistui viivytyksistä huolimatta. N-1 saatettiin laukaista vasta vuoden 1969 talvella, vuosi sen jälkeen kuin amerikkalaisten Saturn V -raketti.


title: Neuvostoliiton kuuohjelma

text: Ensimmäisessä N-1-raketissa oli Zond, jossa oli lisäksi kuualuksen asennonsäätö-osa. Tarkoitus oli laukaista Kuuta kiertävä laskeutumispaikkoja valokuvaava satelliitti. 21. helmikuuta raketti laukaistiin. Yhden moottorin polttoaineputki irtosi kuumuudessa ja tärinässä. Raketin automaattinen ohjausjärjestelmä sammutti raketin 57 sekunnin kuluttua lähdöstä, ja turvaupseeri räjäytti raketin. Tämän jälkeen N-1:n rakennetta korjailtiin. Mutta seuraava "Kehittyneen Zondin" L-2:n laukaisu epäonnistui vielä pahemmin, kun kantoraketti räjähti alustalleen aiheuttaen suurta tuhoa. Yhdysvaltain Apollo 11 laskeutui onnistuneesti Kuuhun kesällä 1969. Näin amerikkalaiset olivat voittaneet kuukilvan. Kuuohjelmaa jatkettiin silti. Kolmatta N-1:tä saatettiin yrittää laukaista vasta heinäkuussa 1971, jolloin amerikkalaiset olivat tehneet jo monia kuulentoja. Vuonna 1970 kokeiltiin onnistuneesti miehittämätöntä kuualusta Maata kiertävällä radalla nimellä Kosmos 379. Myös myöhemmät kuualuksen miehittämättömät testit sujuivat hyvin. Kolmannessa N-1-raketissa oli miehittämätön kuualus lukuun ottamatta toimivaa kuulaskeutujaa. Kolmannen N-1:n laukaisu meni ohjausjärjestelmän vian vuoksi kesäkuussa 1971 pieleen ja raketti jouduttiin räjäyttämään. Raketti vääntyi ja pirstoutui. Edelleen muunnellun N-1:n laukaisu epäonnistui 23. marraskuuta 1972, ja raketti räjähti lennon 104 sekunnilla. Tällä kertaa lennolla oli jo kokonainen miehittämätön L-3-kuualus. Kahden N-3:n laukaisu peruuntui, kun kuuohjelma päättyi tuloksettomana vuoden 1973 alussa. Merkittävimipiä kuuohjelman jälkeen käyttöön jääneitä tuotteita olivat Sojuz-alus ja Blok D-rakettivaihe. Neuvostoliitto julkisti kuuohjelmansa vasta perestroikan aikaan. Mišinin tilalle nimitety Gluško peruutti ensi töikseen N-1-kuuohjelman ja alkoi kehitellä nestevetypohjaista Vulkan-rakettia, josta tuli myöhemmin neuvostosukkulan kantoraketti Energija.


title: Neuvostoliiton kuuohjelma

text: Neuvostoliiton kuuohjelman epäonnistumiselle oli useita syitä. Neuvostoliitto aloitti kuuohjelmansa myöhemmin kuin amerikkalaiset, vasta vuonna 1964, ja ohjelmaa johdettiin heikosti. Perustavanlaatuinen syy N-1:n epäonnistumiseen lienee ollut käytettävissä olevien varojen puute. Tällöin raketin kehittelyssä piti säästää liikaa. Neuvostoliittolaiset käyttivät kuuohjelmaansa ehkä kymmenesosan siitä mitä amerikkalaiset. Rahapula johti muun muassa puutteelliseen rakettimoottorien testaukseen. Myöskään rakettitekninen osaaminen ei ollut niin hyvää kuin Yhdysvalloissa.


title: Neuvostoliiton kuuohjelma

text: Kartiomainen raketti oli aerodynaamisesti epävakaa, toisin kuin etukäteen ajateltiin. Monien mielestä suurin ongelma oli raketin moottorit. Raketin ensimmäisen vaiheen lukuisat moottorit olivat epätasapainossa, eikä Maan päällä koskaan testattu yhtä aikaa kaikkia ensimmäisen vaiheen moottoreita. Tähän ei myönnetty rahoja. Ei myöskään testattu erikseen raketin ylempiä vaiheita eli N-11:tä. Työn laatu oli huonoa raketin ja sen osien valmistuksessa, koska tehtaissa oli vain vähän päteviä työntekijöitä.


title: Neuvostoliiton kuuohjelma

text: Yleisemmin kuuraketin kehittelyä hidasti yhteistyön puute Neuvostoliiton eri suunnittelutoimistojen kesken. Tämä johtui henkilökohtaisista ja teknisistä erimielisyyksistä.


title: Robert Rusler

text: Robert Rusler (s. 20. syyskuuta 1965 Fort Wayne, Indiana) on yhdysvaltalainen näyttelijä.


title: Robert Rusler

text: Ruslerin ensimmäinen elokuvaesiintyminen tapahtui vuoden 1985 komediassa "Lisa – unelmien nainen", jossa hän esitti Maxia. Hänet tunnetaan myös roolistaan Ron Gradyna samana vuonna ilmestyneessä kauhuelokuvassa "Painajainen Elm Streetillä 2 – Freddyn kosto".


title: Robert Rusler

text: Ruslerin parhaiten tunnettu televisiorooli on Warren Keffer sarjan "Babylon 5" toisella tuotantokaudella (1994–1995). Rusler on myös tehnyt vierasrooleja muun muassa sellaisissa televisiosarjoissa kuin "The Facts of Life", "Kasvottomat sotilaat", "Ratkaisija", "24", "NCIS Rikostutkijat" ja "".


title: Profeetta Elian kirkko

text: Profeetta Elian kirkko voi viitata muun muassa seuraaviin kirkkoihin:


title: Hollywood (täsmennyssivu)

text: Hollywood voi tarkoittaa:


title: Teuvan rauniokirkko

text: Teuvan rauniokirkko on Etelä-Pohjanmaalla sijaitsevan Teuvan seurakunnan entinen, vuonna 1863 rakennettu kirkko, joka tuhoutui tulipalossa tammikuussa 1950. Rauniokirkon kuoriosa ja sakaristo on kunnostettu kaikkien entisten kirkkojen muistomerkiksi. Rauniokirkolla järjestetään iltakirkkoja, konsertteja ja jouluaaton hartauksia.


title: Teuvan rauniokirkko

text: Teuvan nykyinen kirkko on rakennettu 1953, ja sen on suunnitellut arkkitehti Elsi Borg.


title: Gavin Hood

text: Gavin Hood (s. 12. toukokuuta 1963 Johannesburg) on eteläafrikkalainen elokuvaohjaaja, käsikirjoittaja, tuottaja ja näyttelijä, joka tunnetaan parhaiten Oscar-palkitun "Tsotsin" ohjaajana ja käsikirjoittajana. Muita hänen ohjauksiaan ovat esimerkiksi "Rendition – poikkeuksellinen luovutus" (2007) ja "" (2009).


title: Around The World Live

text: Around The World Live on Deep Purplen videotallenne, joka julkaistiin vuonna 2008.


title: Around The World Live

text: -4 Levyä


title: Around The World Live

text: Muusikot:


title: Around The World Live

text: -Don Airey (koskettimet)


title: Around The World Live

text: -Jon Lord (koskettimet)


title: Around The World Live

text: -Steve Morse (kitara)


title: Around The World Live

text: -Roger Glover (bassokitara)


title: Around The World Live

text: -Ian Paice (rummut)


title: Around The World Live

text:
-Ian Gillan (laulu/lyömäsoittimet)
-Keikat vuosilta: CD1 1995 Bombay (2 keikkaa) , CD2 1999 Abadon, CD 3 2002 UK, CD 4 2002 Haastattelu


title: Around The World Live

text: CD4: Levyssä 4 on dokumentti, jossa haastatellaan bändiä vuonna 2002.


title: Around The World Live

text: CD3: Levyssä UK 2002 pidetään kosketinsoittajan, Jon Lordin jäähyväiset, koska hänellä on polvivamma. Kappaleissa Smoke On The Water ja Highway Star soittaa sekä Don Airey ja Jon Lord.


title: Around The World Live

text: CD2: Levyssä Total Abadon 1999 bändi esittää kaikan Australian Abadonissa.


title: Around The World Live

text: CD1: Levyssä Bombay Calling soitetaan Lazy-biisi sisältäen Ian Paicen rumpusoolon.


title: Fiona Graham

text: Fiona Graham, taiteilijanimeltään Sayuki (s. 1961 Melbourne, Australia) on antropologi ja ensimmäinen perinteisen geishakoulutuksen läpikäynyt länsimaalainen geisha. Graham väitteli sosiaaliantropologian tohtoriksi Oxfordin yliopistossa, ja hän erikoistuu japanilaiseen yhteiskuntaan. Hän on viettänyt puolet elämästään Japanissa ja muun muassa valmistunut Keion yliopistosta.


title: Fiona Graham

text: Graham debytoi geishana joulukuussa 2007 nimellä Sayuki. Hän on esiintynyt haastatteluissa "ensimmäisenä valkoihoisena geishana", mikä ei välttämättä pidä paikkaansa, koska Liza Dalby työskenteli geishana ennen Grahamia. Dalby ei kuitenkaan käynyt läpi perinteistä koulutusta, debytoinut muodollisesti tai työskennellyt geishajärjestön alaisena kuten Graham.


title: Fiona Graham

text: Graham työskentelee geishana Asakusassa, joka on yksi Tokion kuudesta geisha-alueesta. Helmikuusta 2011 lähtien Graham ei ole ollut enää Asakusan geishajärjestön hyväksymä, joskin hän on jatkanut työskentelyään geishana.


title: Galois’n moduli

text: Galois’n moduli on algebrallisessa lukuteoriassa Galois’n ryhmään "G" liittyvä moduli. Yhtäpitävästi Galois’n ryhmään "G" liitetään ryhmärengas "R"["G"], missä "R" on rengas. Yleisesti termi Galois’n esitys on synonyymi Galois’n modulille. Tästä on monia erikoistapauksia. Ryhmä "G" voi olla ääretön proäärellinen Galois’n ryhmä ja äärellinen Galois’n laajennus "L"/"K".


title: Pikachun loma

text: Pikachun loma (, ) on lyhytelokuva, joka ilmestyi ensimmäisen Pokémon-elokuvan, "Mewtwon vastaiskun" mukana. Se oli ensimmäinen Pikachu-lyhytelokuva.


title: Pikachun loma

text: Pikachun loma kertoo siitä, kun Ash, Misty ja Brock päästävät Pokémoninsa koko päiväksi ns. Pokemonien leikkipuistoon. Se on suuri alue, jossa Pokémoneilla on lupa temmeltää.


title: Pikachun loma

text: Pikachu, Squirtle, Bulbasaur ja Psyduck hoitavat alussa Mistyn Togepia, joka itkee ja parkuu. Lopulta Pokémonit saavat Togepin nukkumaan Bulbasaurin avulla.


title: Pikachun loma

text: Sitten paikalle ilmestyy Pokémon-jengi, johon kuuluvat Raichu, Cubone, sekä kaksi uutta toisen sukupolven Pokémonia Marill ja Snubbull. He mekastavat ja herättävät Togepin, joka saa toiset vihaiseksi. Togepi lähtee hoipertelemaan omille teilleen Pikachu kintereillään, samalla kun Bulbasaur ja Squirtle kinaavat Pokémon-jengin kanssa. Pikachun mielestä riiteleminen ei ole hyvä juttu, mutta sen mieli muuttuu, kun Raichu pelottaa sähköllään Togepia, ja käräyttää lopulta Pikachun.


title: Pikachun loma

text: Pokémonit ottavat mittaa toisistaan. Squirtle ui kilpaa Marillin kanssa, joka voittaa, ja Pikachu sekä Raichu lähtevät juoksemaan sähköiset posket kiinni toisissaan. He juoksevat muun muassa päin Rakettiryhmän Weezingiä, Arbokia sekä Meowth'ta sekä Ashin Charizardin hännän päältä. Se hermostuu ja pysäyttää kinaavat kaksikon.


title: Pikachun loma

text: Ylpeänä Charizard lentää ilmaan tulta syösten, mutta ajautuu päin kiipeilytelineitä, jotka hajoavat. Lopulta Charizardin pää juuttuu yhteen telineeseen.


title: Pikachun loma

text: Yhdessä Ashin, Mistyn ja Brockin Pokémonit alkavat kiskoa epätoivoista Charizardia irti, mutta se ei onnistu. Vieressä Pokémon-jengi nauraa, mutta Pikachu menee niiden luo, ja pyytää apua. Kaikki paitsi Cubone menevät auttamaan, sillä Cubonet ovat tunnettuja siitä, ettei niitä juurikaan kiinnosta muiden auttaminen.


title: Pikachun loma

text: Lopulta myös Cubone menee auttamaan, ja Pokémonit saavat Charizardin irti. Ilkeä Pokémon-jengikin tajuaa, että yhteistyöllä kaikki sujuu, varsinkin kun Pokémonit vielä yhteisvoimin korjaavat hajonneet kiipeilytelineet ja pitävät niissä hauskaa. Ilta hämärtyy ja Ash, Misty ja Brock palaavat noutamaan Pokémoninsa. Kaikkien lähdettyä Pikachu vielä kiittää Pokémon-jengiä, ja palaa sitten onnellisena Ashin luokse.


title: Harmaakaljumesikot

text: Harmaakaljumesikot ("Melipotes") eli aiemmalta nimeltään kaljunaamamesikot on mesikkojen heimoon kuuluva varpuslintusuku. Kaljunaamamesikkojen sukuun kuuluu BirdLife Suomen luokittelussa 4 lajia. Neljäs laji, fojankaljumesikko "Melipotes carolae", löydettiin Uudesta-Guineasta vasta vuonna 2005.


title: Kuun maisema

text: Kuun maisema on Mika Waltarin kirjoittama pienoisromaani. Waltari kirjoitti sen vuonna 1946, mutta se julkaistiin vasta vuonna 1953 samannimisessä kokoelmassa. Useille kielille käännetty pienoisromaani kuuluu Waltarin arvostetuimpaan tuotantoon.


title: Kuun maisema

text: Romaani kertoo kahden päähenkilön, Joelin ja mustatukkaisen Miriamin tarinan lapsuudesta aikuisuuteen, noin 30-vuotiaiksi. Tarinan kertoja Joel on romaanin alussa 12-vuotias poika, joka viettää kesälomaa vanhan kelloseppäsetänsä ja tätinsä luona pienessä kauppalassa. Vanhusten koti kuvataan ahdistavan pikkuporvarilliseksi, säästäväiseksi, siistiksi ja ankaran moraaliseksi. Kesän lopussa taloon muuttaa myös kasvattitytär Miriam.


title: Kuun maisema

text: Joel vierailee perheessä loma-aikoina vuosien mittaan, ja hänen ja Miriamin välille syntyy eroottinen jännite, joka ei johda kuitenkaan suudelmaa ja kömpelöitä hyväilyjä pidemmälle. Miriam on vilkas ja esiintymishaluinen tyttö, joka ei sopeudu ympäristön ahtaisiin sääntöihin. Nuoret varttuvat aikuisiksi, ja Joel ryhtyy opiskelemaan itämaisia kieliä. Miriam alkaa kasvattivanhempiensa vastusteluista huolimatta näyttelijäksi, mutta valehtelee heille käyvänsä kauppaopistoa. Kun he kuulevat lopulta totuuden, tädin ja Miriamin välille syttyy riita ja setä kuolee yllättäen seuraavana päivänä. Miriam saa häneltä perinnön, vaikka sukulaiset pitävät häntä syypäänä sedän kuolemaan.


title: Kuun maisema

text: Tarinan lopussa tätikin on kuollut ja Joel ja Miriam tapaavat hänen vanhassa talossaan, kumpikin vanhentuneena ja elämän kolhimana. Miriam on solminut järkiavioliiton varakkaan liikemiehen kanssa ja luopunut näyttelijänurastaan. Joel on haavoittunut rintamalla, ja hänen kätensä on amputoitu. He rakastelevat ensimmäisen kerran, mutta se ei tuota iloa vaan korostaa entistä enemmän heidän yksinäisyyttään.


title: Kuun maisema

text: ”Kuun maisema” viittaa teoksessa ensinnäkin konkreettisesti Kuun ”lohduttomaan kraatterimaisemaan”, jota tähtitiedettä harrastava setä tarkastelee kaukoputkensa läpi. Toisaalta se vertautuu ensin sedän ja tädin talossa vallitsevaan ahdistavaan tunnelmaan, sitten sodan raunioittamaan maailmaan, ja lopulta päähenkilöiden sisäiseen tyhjyyteen. Erityisen arvostelevasti "Kuun maisema" suhtautuu uskontoon ja ankariin tapakristittyihin.


title: Kuun maisema

text: Panu Rajalan mielestä "Kuun maisemassa" on sama sanoma kuin "Sinuhe egyptiläisessä", mutta yksioikoisemmin esitettynä. Hänen mukaansa "Kuun maiseman" teemoja ovat ihmisten vieraus toisilleen, heidän kehittymisensä eri suuntiin ja herkkien tunteiden kovettuminen. Se on kahden ihmisen epäonninen kehityskertomus, sillä yhteiskunnan paineet murtavat päähenkilöiden parhaat mahdollisuudet.


title: Kuun maisema

text: "Kuun maisema" julkaistiin ensimmäisen kerran vuonna 1953 samannimisessä kokoelmassa, jossa olivat lisäksi pienoisromaanit "Jokin ihmisessä", "Jäinen saari", "Ennen maailmanloppua", "Pariisilaissolmio" ja "Ihmisen vapaus". Kokoelma sai hyvän vastaanoton, sillä peräti kolme professoria kirjoitti siitä kiittävän arvostelun: he olivat Lauri Viljanen, V. A. Koskenniemi ja Rafael Koskimies. Sekä Koskenniemi että Koskimies vertasivat Waltarin pienoisromaaneita jopa Maupassantiin. Waltari sai kokoelmasta myös valtionpalkinnon. Toisaalta modernistit eivät pitäneet Waltarista, ja esimerkiksi Tuomas Anhavan mielestä teos oli ”Waltarinkin työksi harvinaisen kehno” ja ”vetisenmakeaa” viihdekirjallisuutta.


title: Kuun maisema

text: Kokoelma käännettiin myös englanniksi nimellä "Moonscape and other stories", ja se sai hyvän vastaanoton. Lisäksi pienoisromaani tai kokoelma on käännetty espanjaksi, kiinaksi, kroatiaksi, saksaksi ja viroksi.


title: Kuun maisema

text: 60-vuotishaastattelussaan Waltari nimesi "Kuun maiseman" läheisimmäksi teoksekseen. Kriitikko Hannu Marttilan mukaan pienoisromaani on ”täydellistä Waltaria”.


title: Hoivaamisvietti

text: Hoivaamisvietti on hellyyttä ja suojelunhalua aiheuttava reaktio aivoissa. Sen aiheuttavat useimmiten pienet vauvat, sekä söpöt eläimet, kuten koiranpennut. Se on tarkoitettu jälkeläisten suojeluun. Hoivaamisviettiä esiintyy myös useimmilla eläimillä.


title: Hoivaamisvietti

text: Hoivaamisvietti perustuu aivojen mielihyväalueiden aktivoitumiseen. Sen herättävät erityisesti joko hymyilevän tai itkevän lapsen kasvot.


title: Mauri Melamies

text: Mauri Robert Melamies (vuoteen 1935 Mellenius) (22. syyskuuta 1916 Sodankylä – 3. helmikuuta 2008 Helsinki) oli Kemi Oy:n toimitusjohtaja ja vuorineuvos.


title: Mauri Melamies

text: Melamiehen vanhemmat olivat piiripäällikkö Eino Melamies ja Selma Lampela. Hän avioitui 1941 Stina Blässaren kanssa, perheeseen syntyi kolme lasta. Melamies kävi kansakoulun Sodankylässä ja jatkoi opintojaan Kemijärven yhteiskoulussa. Ylioppilaaksi hän valmistui Oulun lyseosta vuonna 1935. Melamies palveli upseerina talvi- ja jatkosodissa ja suoritti vuonna 1943 metsänhoitajan tutkinnon. Sodan jälkeen Melamies tuomittiin sotasyyllisyysoikeudenkäynnissä syylliseksi asekätkentään ja hän istui kahden vuoden tuomionsa Sörnäisten vankilassa, jossa hän suoritti alemman oikeustutkinnon. Vuonna 1944 hän astui Kemi Oy:n palvelukseen ja oli mukana sodan jälkeisessä Lapin jälleenrakennuksessa. Kemi Oy:n varatoimitusjohtajaksi hän tuli vuonna 1966 ja toimitusjohtajaksi vuonna 1969, missä tehtävässä hän toimi vuoteen 1979. Vuorineuvoksen arvonimi myönnettiin Melamiehelle vuonna 1973.


title: Vigilante (sarjakuvahahmo)

text: Vigilante on DC Comicsin kustantama sarjakuvahahmo ja supersankari, jonka loivat Mort Weisinger ja Mort Meskin. Alkuperäinen Vigilante esiintyi Action Comics -sarjakuvassa vuonna 1941. DC-universumissa on useampia samannimisiä hahmoja jotka ovat kantaneet Vigilanten roolia; Greg Saunders (1941), Adrian Chase (1983), Alan Welles (1985), Dave Winston (1986), Patricia Trayce (1992) ja Justin Powell (2005).


title: Vigilante (sarjakuvahahmo)

text: Vuonna 1947 Columbia Pictures julkaisi 15 tarinaa sisältävän elokuvan , joka perustui löyhästi nimikkosarjakuvaansa. Hahmo toimi elokuvassa villinlännen aikaisen hallituksen naamioituneena salaisena agenttina, joka tutki katoamisia ja ryöstöjä. Vigilantea näytteli Ralph Byrd.


title: Vigilante (sarjakuvahahmo)

text: Alkuperäinen Vigilante esiintyi Justice League Unlimited animaatiosarjassa vuonna 2005. Sen asukokonaisuus oli samanlainen kuin sarjakuvissa. Hahmo nähtiin usein Shining Knightin kanssa vapaa-ajalla ja taistelujen aikana.


title: Flight of the Conchords (televisiosarja)

text: Flight of the Conchords on komediasarja, joka seuraa uusiseelantilaisen Flight of the Conchords -musiikkiduon seikkailuja sen pyrkiessä menestykseen ja maineeseen New Yorkissa. Sarjan kaksi päänäyttelijää Jemaine Clement ja Bret McKenzie esittävät fiktiivisiä versioita itsestään. Muissa keskeisissä rooleissa näyttelevät Rhys Darby, Kristen Schaal ja Arj Barker, minkä lisäksi sarjassa on monia vierailevia tähtiä.


text: Sarjan ovat luoneet James Bobin, Jemaine Clement ja Bret McKenzie. Bobin on pääkäsikirjoittaja ja ohjaaja. Ensimmäinen jakso esitettiin HBO-kanavalla 17. kesäkuuta 2007. Sarjan toinen tuotantokausi alkoi 18. tammikuuta 2009.


text: Sarjan ensimmäinen tuotantokausi esitettiin Suomessa Yle TV2:lla syksyllä 2008.


text: Sarja seuraa kahden entisen paimenen Jemainen ja Bretin (Jemaine Clement ja Bret McKenzie) päivittäistä elämää New Yorkissa, jonne he ovat muuttaneet Uudesta-Seelannista musiikillisen menestyksen toivossa. Duon managerina toimii Murray (Rhys Darby), jonka "sivutyö" on Uuden-Seelannin konsulaatissa. Yhtyeellä on yksi fani Mel (Kristen Schaal), jolla on lähinnä pakkomielle yhtyettä kohtaan. Duolla on myös yksi ystävä Dave (Arj Barker), joka omistaa paikallisen panttilainaamon.


text: Seikkailuja rytmittävät kaksikon esittämät laulut, jotka kertovat niin ankeasta suurkaupunkielämästä kuin lukuisista ihmissuhdesotkuistakin. Musiikin tyylilaji karkaa välillä folkista aina bossa novaan tai hip hopiin (miesten rap-pseudonyymit ovat Hip-Hopopotamus ja Rhymenoceros).


title: The Hoosiers

text: The Hoosiers (aiemmin tunnettu nimellä The Hoosier Complex) on Britanniasta ja Ruotsista kotoisin oleva yhtye, jonka jäseniin kuuluvat muun muassa Irwin Sparkes, Martin Skarendahl ja Alphonso ”Alan” Sharland. Yhtyeen ensimmäinen single "Worried About Ray" sijoittui viidenneksi Britannian singlelistalla heinäkuussa 2007. He julkaisivat debyyttialbuminsa "The Trick To Life":n lokakuussa 2007, joka saavutti ensimmäisen sijan albumilistalla.


title: Jonlaki

text: Jonlaki () on tunturi Saariselän itäosassa Kuolan piirissä Murmanskin alueen Venäjällä. Se sijaitsee Luttojoen ja Jaurujoen valuma-alueiden välisellä alueella lähellä Suomen rajaa. Jonlaen itäpuolella on itäisen Saariselän korkein tunturi Joutsenpää. Tunturin korkein huippu on 635 m korkea. Jonlaki kuuluu Suomen Neuvostoliitolle luovuttaman entisen Petsamon kunnan alueeseen ja sijaitsee sen eteläosassa.


Lintuopas – Euroopan ja Välimeren alueen linnut (ruotsinkielinen alkuteos Fågelguiden – Europas och Medelhavsområdets fåglar i fält) on lintujen tunnistamiseen tarkoitettu tietokirja. Sen ovat kirjoittaneet ruotsalainen Lars Svensson ja englantilainen Peter J. Grant, sekä kuvittaneet irlantilainen Killian Mullarney ja ruotsalainen Dan Zetterström. Yhdysvaltalainen Larry McQueen on maalannut sivujen 362–365 amerikkalaiset lajit.


title: Lintuopas – Euroopan ja Välimeren alueen linnut

text: Kirja esittelee kaikki Euroopan, Välimeren alueen ja Pohjois-Afrikan linnut sekä lajit, joita tavataan suurimmassa osassa Lähi-itää. Kirja esittelee yhteensä 850 lintulajia joista 750 seikkaperäisesti. Linnut esitetään kaikissa puvuissa (sukupuoli, ikä, vuodenaika ja elinympäristö). Kirja on pehmeäkantinen maasto-opas ja siitä on myös tehty isompi kovakantinen versio "Suuri Lintukirja – Euroopan ja Välimeren alueen linnut".


text: "Lintuopas – Euroopan ja Välimeren alueen linnut" -kirjaa pidetään yleisesti yhtenä parhaista lintukirjoista nimenomaan sen yksityiskohtaisesti tehtyjen kuvataulujen ansiosta.


text: Svensson, joka oli jo vuonna 1965 lähettänyt luonnoskuvia englantilaiselle kustantamolle ja tullut hylätyksi, tapasi Grantin ja Mullarneyn vuonna 1982 Ruotsissa ja sai heidät mukaan tekemään kirjaa. Alusta alkaen hankkeessa oli mukana ruotsalainen kirjakustantamo Bonnier ja englantilainen HarperCollins. Peter Grant ehti vain luonnostella kuikkien-lokkilintujen lajikuvaukset ennen kuolemaansa vuonna 1990. Myöhemmin kirjan tekoon tuli mukaan Zetterstöm, joka maalasi kuvatauluja. Alun perin kirjan piti valmistua 3–4 vuodessa, mutta koska tekijät tavoittelivat täydellisyyttä se veikin aikaa lähes 15 vuotta.


text: Kirjan ovat suomentaneet ja Suomen oloihin mukauttaneet Hannu Jännes ja Pekka J. Nikander. Käännöstyössä on seurattu tarkasti alkuperäistä tekstiä, mutta tilanpuutteen vuoksi osa siitä on jouduttu karsimaan, kuitenkaan kirjan käyttökelpoisuutta määritysoppaana vähentämättä. Lajikuvausten esiintymistunnukset on vaihdettu Suomen oloon sopiviksi. Ne perustuvat Suomen pesimälinnuston osalta teokseen "Muuttuva pesimälinnusto" ja harvinaisuuksien osalta BirdLife Suomen ja Suomen Lintutieteellisen Yhdistyksen ylläpitämään rariteettikomitean julkaisemiin havaintoihin sekä "Suomen Linnusto" -kirjaan. Myös elinympäristökuvauksia on täydennetty Suomen oloihin sopivimmiksi.


text: Vuonna 2010 kirjasta ilmestyi uusi korjattu laitos. Uudessa versiossa on vanhaan verrattuna muun muassa lähes neljännes uusia kuvia ja tekstejä. Lisäksi monet lajit on jaettu omiksi lajeikseen. Uuden laitoksen ISBN on 978-951-1-21351-2.


text: Vuonna 2015 kirjasta ilmestyi uusi päivitetty painos. Tietoja on tarkistettu, levinneisyyskarttoja päivitetty ja lajien tieteellisiä nimiä on ajantasaistettu. Joitain alalajeja on jaettu omiksi lajeikseen viimeisimpien taksonomisten tulkintojen mukaan. Sivumäärä 440. Päivitetyn painoksen ISBN on 978-951-1-29509-9.


title: Valasjoki

text: Valasjoki voi tarkoittaa seuraavia:


Parhaan romaanin World Fantasy -palkinto on yksi World Fantasy -palkinnon luokista. Palkinnon myöntää tuomaristo fantasiaromaanille tai -romaaneille vuosittain World Fantasy Conventionissa.


title: Tony Settember

text: Tony Settember (10. heinäkuuta 1923 Manila, Filippiinit – 4. toukokuuta 2014 Reno, Nevada) oli yhdysvaltalainen Formula 1 -kuljettaja. Hän osallistui seitsemään F1-osakilpailuun kausilla 1962–63. Hän oli parhaimmillaan yhdestoista Britannian GP:ssä 1962. Hän ajoi Emeryson- ja Scirocco-tiimeissä.


title: Archie Scott Brown

text: William Archibald Scott Brown eli Archie Scott Brown (13. toukokuuta 1927 Paisley, Renfrewshire, Skotlanti – 19. toukokuuta 1958 Heusy, Verviers, Belgia) oli brittiläinen rata-auto- ja Formula 1 -kuljettaja. Hän osallistui yhteen Formula 1 -osakilpailuun kaudella 1956, Britannian GP:hen. Hän keskeytti kilpailussa eikä saavuttanut pisteitä. Hän yritti myös saman kauden viimeiseen kilpailuun, Italian GP:hen, muttei päässyt, koska hänen ajolupansa loppui.


title: Archie Scott Brown

text: Archie Scott Brown sai kuolettavat vammat Spa-Francorchampsin rata-autokilpailussa vuonna 1958. Hän kuoli sairaalassa seuraavana päivänä, alle viikko 31-vuotissyntymäpäivänsä jälkeen.


title: Consumed by Your Poison

text: Consumed by Your Poison kanadalaisen deathcore-yhtye Despised Iconin esikoisalbumi, joka julkaistiin 2. lokakuuta 2002. Albumi uudelleenjulkaistiin 4. huhtikuuta 2006 levymerkillä Century Media Records.


title: Gesterbyn koulu

text: Gesterbyn koulu on Kirkkonummella Gesterbyn kunnanosassa sijaitseva peruskoulu. Koulussa annetaan opetusta luokka-asteille 1–6. Oppilaita koulussa on noin 450 ja opettajia noin 25. Koulussa on kielikylpyopetusta. Rehtorina toimii Raija Vahasalo.


title: Panagiótis Vasilópoulos

text: Panagiótis ”Pános” Vasilópoulos (, s. 8. helmikuuta 1984 Maroúsi) on kreikkalainen koripalloilija.


title: Panagiótis Vasilópoulos

text:
Ennen pääsarjauraansa Vasilópoulos pelasi "Iraklis Pyrgoun" joukkueessa Kreikan neljänneksi korkeimmalla tasolla.
Vasilópoulos meni PAOK Thessalonikin juniorijoukkueisiin ja pelasi niissä aina vuoteen 2001 saakka, jolloin hänet nostettiin edustusjoukkueeseen. Hän lähti seurasta vuonna 2005 ja liittyi Olympiakosin joukkueeseen. Joukkueen mukana hän pääsi pelaamaan Euroliiga, mutta hänen harmikseen hän ei aluksi päässyt pelaamaan omassa pelipaikassaan nuoressa joukkueessa, joka haittoi hänen kehittymistään. Vuonna 2008 Vasilópoulos solmi Olympiakosin kanssa neljän vuoden jatkosopimuksen. Kaudella 2008–2009 hänen riesanaan olivat useat loukkaantumiset, jotka pitivät hänet poissa lukuisista Euroliiga-otteluista.


title: Panagiótis Vasilópoulos

text: Kreikan juniorimaajoukkueissa Vasilópoulos edusti alle 18-vuotiaita, 20-vuotiaita sekä 21-vuotiaita. Alle 18-vuotiaiden EM-kisoissa 2002 hän voitti hopeaa ja vuoden 2003 alle 18-vuotiaiden MM-kisoissa hän voitti myös hopeaa.


title: Panagiótis Vasilópoulos

text: Aikuisten maajoukkueen kanssa hän voitti kultaa EM-kisoissa 2005 sekä hopeaa vuoden 2006 MM-kisoissa.


title: Anni Hautala

text: Anni Hautala (o.s. Henttu, s. 17. huhtikuuta 1982) on suomalainen radio- ja tv-juontaja.


title: Anni Hautala

text: Hän on juontanut Radio Suomipopilla "Aamulypsy"-ohjelmaa vuosina 2006–2009 sekä uudelleen vuodesta 2013 alkaen.